title: Ilmari Kunnas

text: Talvisodassa Kunnas toimi Muolaan Ryhmän esikuntapäällikkönä ja JP3:n komentajana. Välirauhan aikana hän toimi Pohjanmaan Suojeluskuntapiirin esikunnassa järjestelytoimiston päällikkönä. Jatkosodassa Kunnas toimi Kevyt osasto 3:n komentajana.


title: Ilmari Kunnas

text: Sodan jälkeen Kunnas toimi 1944 Lounais Hämeen Suojeluskuntapiirin komentajana, Hämeenlinnan sotilaspiirin esikunnan järjestelytoimiston päällikkönä 1945–1947 ja 1947–1955 sotilaspiirin päällikkönä. Vuonna 1955 hän toimi 3.Prikaatin komentajana huhtikuun 1. päivästä syyskuun puoleen väliin. Tämän jälkeen hän toimi vielä Turun pohjoisen sotilaspiirin päällikkönä vuoteen 1957.


title: Atomisuus (ohjelmointi)

text: Atominen ohjelmointikielissä tarkoittaa muuttujaa tai arvoa, joka ei ole pilkottavissa. Yksittäinen numeroarvo on atominen kun taas joukko numeroita ei ole.


title: Atomisuus (ohjelmointi)

text: Atomiset operaatiot eivät ole myöskään keskeytettäviä.


title: Atomisuus (ohjelmointi)

text: Käsitteellä on merkitys esimerkiksi rinnakkaisuuden käsittelyssä ja operaatioiden synkronisaatiossa.


title: Atomisuus (ohjelmointi)

text: Eräät ohjelmointikielet määrittelevät atomisia tietotyyppejä ja toimintoja niiden käsittelyyn kuten C99 ja C++11 standardiversiot.


title: Atomisuus (ohjelmointi)

text: Tyypillisesti tietokoneen suoritin tai väylä voi siirtää tietoa pienissä erissä, jolloin useamman tavun kattava muuttuja ei ole täysin valmis. Esimerkiksi kahden tavun kokoisessa muuttujassa ensimmäinen tavu voi olla päivitetty uudempaan ja toinen tavu on vielä sen vanha arvo. Mikäli siirron synkronointia ei ole käytetty oikein rinnakkainen säie tai toinen suoritin voi lukea virheellisen arvon kun kirjoitus on vielä kesken. Myös välimuistin rakenne voi vaikuttaa miten synkronointi tehdään jotta eri suorittimilla on yhtenäinen arvo.


title: Atomisuus (ohjelmointi)

text: Esimerkki epäatomisesta toiminnosta on 64-bittisen kokonaisluvun käsittely 32-bittisellä suorittimella, joka käyttää useita konekielisiä komentoja toiminnon suorittamiseen.


title: Atomisuus (ohjelmointi)

text: Suorittimissa voi olla atomisuutta tukevia käskyjä, joilla ohjelmistotason synkronointiprimitiivit kuten semaforit voidaan myös toteuttaa. Suorittimissa on arkkitehtuurista riippuen eri menetelmiä synkronisointitukeen:


title: Atomisuus (ohjelmointi)

text: Laitteistotason protokollat välimuistin yhtenäisyydelle voivat lisätä oman tukensa atomisuuden toteuttamiselle.


title: Atomisuus (ohjelmointi)

text: Rinnakkaisohjelmoinnissa käytetään toiminnoista käytetään termejä "lineaarisaatio", "jakamaton", "keskeyttämätön".


title: Atomisuus (ohjelmointi)

text: Atomisien operaatioiden käyttö perinteisten "mutex" ja "lukitus" synkronointitoimintojen sijaan voi antaa merkittävän parannuksen suorituskyvylle.


title: Jakaantumiskerroin

text: Jakautumiskerroin (jakaantumiskerroin) ("P") kuvaa kemiassa ja farmasiassa aineen (kemiallisen yhdisteen, esimerkiksi lääkeaineen) jakaantumista kahden kosketuksissa olevan ja toisiinsa sekoittumattoman nesteen (yleensä vesifaasin ja orgaanisen faasin) välillä. Jakaantumiskerroin kuvaa aineen liukoisuutta ja affiniteettia kumpaankin liuottimeen. Jakautumiskerroin lasketaan aineen konsentraatioiden suhteesta kumpaankin liuottimeen.


title: Jakaantumiskerroin

text:
missä C on aineen konsentraatio orgaanisessa (rasva) faasissa ja C aineen konsentraatio vesifaasissa. Mitä suurempi on jakaantumiskerroin, sitä rasvaliukoisempi aine on. Orgaanisena faasina käytetään yleensä oktanolia. Tällöin jakautumiskertoimesta käytetään nimitystä oktanoli/vesi-jakautumiskerroin ("P"). Jakautumiskertoimen arvo ilmoitetaan usein logaritmiarvona (Log"P"), koska jakautumiskertoimen vaihteluväli on suuri eri yhdisteillä ("P" = 0,0001 - 100 000). logP-arvo kuvaa aineen rasvaliukoisuutta eli lipofiilisyyttä.
Log"P"-arvolla tarkoitetaan yleensä oktanoli/vesi-jakautumiskerrointa neutraalille muodolle ja se riippuu pH:sta. Aine voi esiintyä ionimuodossa vesifaasissa riippuen vesifaasin pH:sta ja aineen pKa-arvoista. Tällöin jakaantumiseen vaikuttaa aineen ionittumattoman muodon lisäksi aineen ionittunut muoto. Jakautumiskerroin, joka ilmaisee ionittuneen että ionittumattoman muodon jakaantumisen, on nimeltään näennäinen jakautumiskerroin ("D" tai "P"). Logaritmi näennäisestä jakautumiskertoimesta (Log"D" tai log"P") kuvaa aineen jakautumista oktanoli/vesi-faasin kesken tietyssä pH:ssa. Vesifaasina käytetään puskuriliuosta, jonka pH on säädetty haluttuun arvoon.


title: Jakaantumiskerroin

text: "D" = "P" hapoilla, kun pH < pKa ja vastaavasti emäksillä, kun pH > konjugaattihapon pKa. Happojen "D"-arvo pienenee, kun pH > pKa ja emästen "D"-arvo pienenee, kun pH < konjugaattihapon pKa, koska silloin veteen liukenevan ionittuneen muodon osuus lisääntyy. Jos oletetaan, että ionittunut muoto ei liukene lainkaan oktanolifaasiin, hapon ja emäksen näennäiset jakautumiskertoimet (log"D") voidaan laskea kaavoilla:


title: The Circle (vuoden 2017 elokuva)

text: The Circle on vuonna 2017 ensi-iltansa saanut yhdysvaltalainen science fiction -jännityselokuva, jonka on käsikirjoittanut ja ohjannut James Ponsoldt. Se perustuu Dave Eggersin samannimiseen romaaniin vuodelta 2013. Elokuva kertoo naisesta, joka saa työpaikan vaikutusvaltaisesta teknologiayrityksestä nimeltä The Circle. Sen pääosia esittävät Emma Watson, Tom Hanks, John Boyega, Karen Gillan, Patton Oswalt ja Bill Paxton.


title: The Circle (vuoden 2017 elokuva)

text: "The Circle" sai ensi-iltansa 28. huhtikuuta 2017.


title: Expanse

text: Expanse voi tarkoittaa:


title: Yermolino Airlines

text: Yermolino Airlines (; aiemmin JeLIIP, , Ермолинское лётно-испытателное иследовательцкое предприятие, "Jermolinon koelento- ja tutkimusyritys"; ICAO: EFE) oli venäläinen lentoyhtiö. Vuonna 1992 perustetun yhtiön kotikenttä oli Jermolinon lentoasema lähellä Moskovaa. Se oli pääasiassa rahtilentoyhtiö, mutta operoi myös Tu-134AK-yksityiskoneita muiden yritysten puolesta. Se lopetti toimintansa vuonna 2002.


title: Yermolino Airlines

text: Toimintansa aikana Yermolino Airlines käytti seuraavia 17 lentokonetta.


title: Expanse (kirjasarja)

text:
Expanse on scifi-kirjasarja, jonka on kirjoittanut nimimerkillä James S. A. Corey kirjailijat Daniel Abraham ja Ty Franck.
Sarjaan kuluu romaaneja, novelleja ja muita tekstejä. Lisäksi kirjoittajat ovat läheisesti mukana tarinan pohjalta tehtävän Expanse-televisiosarjan tekemisessä minkä esitys alkoi 2015.


title: Expanse (kirjasarja)

text: "Leviathan Wakes" on ollut ehdolla parhaan romaanin Hugo-palkinnolle.


title: Expanse (kirjasarja)

text: Romaaneja kirjasarjaan on tarkoitus tehdä yhdeksän sekä lisäksi novellikokoelma. Vuonna 2017 romaanien julkaisuaikataulu on seuraava:


title: Salvest

text: AS Salvest on vuonna 1993 tai 1994 perustettu Tartossa sijaitseva yritys, joka valmistaa ja myy elintarvikesäilykkeitä.


title: Salvest

text: Tehtaan edeltäjä on 1946 perustettu Tartu Puu- ja aedviljatehas. Vuonna 1951 tehtaan nimeksi tuli Tartu Konservitehas. Nykyinen tuotantomuoto aloitettiin 1993..


title: Salvest

text: AS Salvestin alue on noin 11 hehtaarin laajuinen, ja se työllistää 150–160 henkeä.


title: Expanse (televisiosarja)

text: Expanse on yhdysvaltalainen Mark Fergusin ja Hawk Ostbyn luoma scifisarja, joka perustuu James S. A. Coreyn (Daniel Abraham ja Ty Franck) kirjasarjaan "Expanse". Kirjasarjan kirjoittajat Abraham ja Franck ovat aktiivisesti mukana sarjan tuotannossa.


title: Expanse (televisiosarja)

text: Sarjan esittäminen aloitettiin Yhdysvalloissa Syfyn kanavalla 23. marraskuuta 2015. Suomessa sarjaa esittää Netflix. Toukokuussa 2018 Syfy ilmoitti lopettavansa sarjan kolmanteen kauteen. Nopeasti tuon ilmoituksen jälkeen Amazon Video ilmoitti jatkavansa sarjaa esittämistä.


title: Expanse (televisiosarja)

text: Sarja sijoittuu tulevaisuuteen jossa aurinkokuntaa on laajalti asutettu. Maa on menettämässä johtoasemaansa ja Mars-planeettaa maankaltaistetaan. Asteroidivyöhyke on raaka-ainetuottajan asemassa ja sen asuinolot synnyttävät painetta muuttaa ihmisiä paremmin avaruuteen sopiviksi. Pienkappaleille ja avaruusaluksille jakautuneilla vyöhykeläisillä ei ole Maan ja Marsin kaltaista hallintoa mutta osa heistä on järjestäytynyt OPA-järjestöön, jonka jotkut jäsenet harjoittavat kapinallista ja terroristista toimintaa.


title: Expanse (televisiosarja)

text: Ensimmäinen kausi seuraa kolmea pääjuonnetta. Etsivä Miller etsii kadonnutta, kidnapatuksi epäiltyä henkilöä vyöhykkeellä, jäärahtialus Canterburyn miehistön vastauksena hätäkutsuun lähettämä pelastusryhmä joutuu sekaantumaan tunnuksettoman avaruusaluksen toimiin ja Maassa YK:n Avasarala politikoi pyrkien estämään täysimittaisen sodan puhkeamisen Maan ja itsenäistyneen Marsin välille.


title: Expanse (televisiosarja)

text: Toisella kaudella mukaan tulee vahvemmin Marsin näkemys. Valmiiksi jännittynyt tilanne ja alkuperältään tuntematon ulkupuolinen toimija ajaa Maata ja Marsia sodan partaalle. Suurimmat tappiot kärsitään kuitenkin vyöhykkeellä ja pienkappaleilla.


title: Expanse (televisiosarja)

text: "Expanse" perustuu Daniel Abrahamin ja Ty Franckin taiteilijanimellä James S. A. Coreyn kirjoittamaan "Expanse"–kirjasarjaan.


title: Expanse (televisiosarja)

text: Pilottijakson ohjasi Terry McDonough ja sen käsikirjoitti Mark Fergus ja Hawk Ostby. Sarjan kuvaukset alkoivat lokakuussa 2014 Kanadan Torontossa.


title: Expanse (televisiosarja)

text: Syfy vahvisti tilanneensa sarjalle toisen tuotantokauden joulukuussa 2015, jonka esittäminen aloitettiin helmikuussa 2017.


title: Expanse (televisiosarja)

text: Maaliskuussa 2017 Syfy jatkoi sarjaa kolmannelle kaudelle ja sen esittäminen alkoi huhtikuussa 2018.


title: Expanse (televisiosarja)

text: Syfy kertoi toukokuussa 2018 lopettavansa sarjan tilaamisen kolmannen kauden jälkeen. Tuon jälkeen tuotantoyhtiö Alcon Entertainment alkoi etsimään uutta esittäjää sarjalle. Sarjan fanit keräsivät nopeasti 100 000 allekirjoituksen adressin Syfylle toivoen sarjan jatkamista.


title: Expanse (televisiosarja)

text: Toukokuussa 2018 Amazon Prime kertoi jatkavansa sarjan esittämistä neljännestä kaudesta eteenpäin.


title: Expanse (televisiosarja)

text: Yhdysvalloissa sarjan ensimmäiset kaudet esitti Syfy ja neljännen kauden esittäjä tulee olemaan Amazon Prime. Kanadassa sarjaa esittää Space ja suoratoistopalvelu CraveTV, Uudessa-Seelannissa Sky ja muissa maissa Netflix.


title: Expanse (televisiosarja)

text: Sarja on saanut pääosin hyviä arvosteluja. Elitistin arvostelussa erityisesti sarjan realistisempi avaruuden käsittely saa kiitosta. Esimerkiksi valonnopeus asettaa rajat viestintänopeudelle ja avaruudessa ei liikuta teleporttaamalla vaan nopea siirtyminen vaatii suuria kiihtyvyyksiä, mitä ihmisen fysiologia kuitenkin rajoittaa.


title: Expanse (televisiosarja)

text: Metacriticin arvostelijat antoivat sille pisteiksi 65/100 ja sivuston käyttäjien arvio sarjasta on 8,6/10 pistettä.


title: Expanse (televisiosarja)

text: Rotten Tomatoesin arvostelijat pitivät tavasta sekoittaa scifiä ja salapoliisigenreä toisiinsa visuaalisesti toimivassa kokonaisuudessa. Heidän arvosana sarjalle on 76% ja sivuston käyttäjät ylistivät sarjaa arvosanalla 94%.


title: Expanse (televisiosarja)

text: ComiXology on julkaissut alkuperäiseen kirjasarjaan perustuvia digitaalisia sarjakuvia, joiden tarina sitoo sen päähahmot televisiosarjaan.


title: Lužki

text: Lužki () on entinen kyläryhmä Leningradin alueen Lomonosovin piirin Kaprion kunnassa Venäjällä. Siihen kuuluneet Ylä-Lužkin (ven. "Verhnije Lužki"), Keski-Lužkin ("Srednije Lužki") ja Ala-Lužkin ("Nižnije Lužki") kylät sijaitsivat Vornaisienjoen varrella noin kymmenen kilometriä Kapriosta pohjoiseen. Ylä-Lužki vainitaan myös inkeroisnimellä "Ylä-Luuska".


title: Lužki

text:
Kaprion läänin Itä-Kargalin pogostaan kuuluneet kylät mainitaan
ruotsalaisten 1600-luvun alussa laatiman maakirjassa. Peter von Köppenin mukaan vuonna 1848 niissä asui 196 inkerikkoa, jotka kuuluivat Kaprion ortodoksiseen seurakuntaan. Vuonna 1862 kylissä oli 39 taloa ja 227 asukasta.


title: Lužki

text: Kylien talonpojat olivat 1860-luvulle saakka tilanomistajien maaorjia. Myöhemmin he kuuluivat Pietarhovin kihlakunnan Vornaisin volostin Hatapusan kyläkuntaan. Ala-Lužkiin avattiin vuonna 1908 koulu.


title: Lužki

text: Venäjän vallankumouksen jälkeen Lužkin kylät muodostivat aluksi Vornaisin volostiin kuuluneen kyläneuvoston. Vuodesta 1922 lähtien ne kuuluivat Kaprion volostin Hatapusan ja vuodesta 1924 Kostlovan sekä vuodesta 1928 Oranienbaumin piirin Klopitsan kyläneuvostoihin. Vuonna 1928 kylissä oli yhteensä 63 taloa ja 238 asukasta.


title: Lužki

text: Lužkin kylät tuhoutuivat toisen maailmansodan aikana eikä sen jälkeen jälleenrakennettu. Nykyään niiden paikalla on kolme muistomerkkiä.


title: Robert Lucander

text: Robert Lucander (s. 1962 Helsinki) on suomalainen taidemaalari. Hän on opiskellut kuvataiteita Universität der Künstessä Berliinissä ja toimii siellä maalaustaiteen professorina.


title: Lego Batman Elokuva

text: Lego Batman Elokuva () on vuonna 2017 ensi-iltansa saanut Chris McKayn ohjaama sekä Seth Grahame-Smithin, Chris McKennan, Erik Sommersin, Jared Sternin ja John Whittingtonin käsikirjoittama tietokoneanimaatioelokuva, joka on spin-off vuoden 2014 "Lego Elokuvalle" ja keskittyy DC Comicsin Batman-sarjakuvahahmoon. Alkuperäisen elokuvan ohjaajat ja käsikirjoittajat, Phil Lord ja Christopher Miller, ovat elokuvan tuottajina.


title: Lego Batman Elokuva

text: Elokuvan sai maailmanensi-iltansa Dublinissa 29. tammikuuta 2017. Yhdysvalloissa ja Suomessa se ilmestyi elokuvateattereihin 10. helmikuuta 2017.


title: Sparassidaceae

text: Sparassidaceae on kantasieniheimo, jota on ollut vaikea yhdistää luontevasti sienten taksonomiaan. Siihen kuuluvat nykytiedon (2017) mukaan Suomessa harvinainen kurttusieni ja sen suku "Sparassis" sekä Kazakstanista tavattu "Sparassiella"-suku. Aiemmin näihin toisinaan yhdistetyt juurikäävät ("Heterobasidion") sukulaisineen katsotaan kuuluvaksi aivan eri kladiin, nimittäin Russulales-lahkoon yhdessä muun muassa rouskujen ja haperoiden kanssa.


title: Strofantiini

text: Strofantiini tai κ-strofantosidi (CHO) on steroidirakenteisiin glykosideihin kuuluva orgaaninen yhdiste. Aiemmin yhdistettä on käytetty lääketieteessä digitaliksen tavoin.


title: Strofantiini

text: Huoneenlämpötilassa strofantiini on kellertävää tai valkoista kiteistä ainetta ja voimakkaasti hygroskooppista. Yhdiste liukenee veteen ja etanolin ja veden seoksiin. Vähäisissä määrin strofantiini liukenee myös dietyylieetteriin ja kloroformiin. Strofantiinin rakenteessa aglykonina on strofantidiini ja sokeriosana on kymaroosi ja kaksi glukoosimolekyyliä. Maultaan yhdiste on karvas. Strofantiini on optisesti aktiivinen yhdiste, ja sen ominaiskiertokyky metanoliliuoksessa on +14.


title: Strofantiini

text: Strofantiini on strofantteihin kuuluvan kasvin "Strophanthus kombe" pääasiallinen glykosidi, ja sen osuus kasvin glykosideista on noin 80 %. Strofantiinista voi muodostua entsymaattisen hydrolyysin jälkeen myös muita glykosideja. Glukosidaasi -entsyymi hajottaa glukoosimolekyylien väisen glykosidisidoksen, jolloin muodostuu κ-strofantosidi-β, jossa sokeriosana on glukoosin ja kymaroosin muodostama disakkaridi strofantobioosi. Strofantobiaasi hydrolysoi tämän kymariiniksi ja glukoosiksi. Strofantiini on niin kutsuttu sydänglykosidi ja sitä on aiemmin käytetty sydämen vajaatoiminnan hoitoon, mutta aine on hyvin myrkyllistä.


title: Surya

text: Surya (sanskritiksi सूर्य "Sūrya") oli vedalaisuudessa eli varhaisessa hindulaisuudessa palvottu auringonjumala, joka mainitaan vedalaisissa kirjoituksissa. Hänestä käytetään myös nimeä Savitar (suom. "elämän antaja"). Suryan tunnus ovat kaksi lootuksenkukkaa, joita hän pitelee käsissään. Nykyhindulaisuudessa Suryaa ei enää palvota, vaan hänen nimeään käytetään lähinnä Vishnun lisänimenä.


title: Surya

text: Tarina kertoo Brahman pojan, Marichin, olleen Suryan isoisä. Suryan kuvaillaan olleen maailmanvartija, joka valvoi kosmisen maailmanjärjestyksen säilymistä sekä antoi valon, tiedon ja elämän. Hän kulki Arunan ajamalla seitsemän hevosen vetämällä yksipyöräisellä vaunulla. Surya nai jumalatar Sanjanan, joka kuitenkin muuttui tammaksi ja piiloutui Suryan kirkkaudelta. Lopulta Surya muutti itsensä oriksi ja vähensi kirkkauttaan miellyttääkseen vaimoaan. Surya ja Sanjana saivat paljon lapsia ja jatkoivat elämäänsä taivaallisessa palatsissa.


title: Surya

text: Kuuluisin Suryan temppeli on Intian Konarakissa sijaitseva Konarakin aurinkotemppeli. Se on Suryan vaunujen muotoinen.


title: Surya

text: Aurinkotervehdys on joogassa harjoitettava liikesarja, joka oli alkujaan kunnioitusrituaali Suryaa kohtaan.


title: Lumottu lapsi

text: Lumottu lapsi ("L’Enfant et les Sortilèges") on kaksinäytöksinen lyyrinen fantasiaooppera, johon libreton on kirjoittanut ranskalainen kirjailija Colette ja musiikin säveltänyt Maurice Ravel.


title: Lumottu lapsi

text: Pariisin oopperan johtaja Jacques Rouché oli jo vuonna 1915 pyytänyt Colettelta seurueelleen ”satubalettia”. Rouché ehdotti säveltäjäksi Ravelia, mikä miellytti Colettea, johon Ravelin musiikki oli jo aiemmin vedonnut. Colette kirjoitti libreton poikkeuksellisen nopeasti, viikossa. Ravel pääsi työhön käsiksi vasta 1920, sillä pyynnön saatuaan hän oli rintamalla ambulanssinkuljettajana ja sen jälkeen muiden hankkeiden työllistämä. Libretisti ja säveltäjä olivat hyvin vähän yhteydessä missään vaiheessa, mutta he olivat samalla aaltopituudella.


title: Lumottu lapsi

text: Oopperan ensi-ilta oli Monte Carlossa maaliskuussa 1925, jolloin Colette kuuli musiikin ensi kerran. Ensiesityksessä hänen kurkkuaan kuristi liikutuksesta. Coletten elämäkerrankirjoittajan Judith Thurmanin mukaan libretto heijastelee Coletten omia lapsuudentraumoja, yksinäisyyttä ja hylkäämisenkokemuksia. Coletten draamateoksia ei yleensä pidetä kuin keskinkertaisina, mutta tässä hän onnistui mestarillisesti, sanoo Thurman.


title: Lumottu lapsi

text: Marikki Hakola on tehnyt oopperan pohjalta televisioelokuvan "Lumottu lapsi".


title: Lumottu lapsi (televisioelokuva)

text: Lumottu lapsi on Marikki Hakolan televisiolle tehty fantasiaelokuva vuodelta 2004.


title: Lumottu lapsi (televisioelokuva)

text: Maurice Ravel toivoi vuonna 1925, että hänen oopperastaan "Lumottu lapsi" tehtäisiin elokuva, ja Walt Disney suunnitteli sitä, mutta se jäi tekemättä. Hakola käsikirjoitti, ohjasi ja leikkasi elokuvan itse. Elokuva on ranskankielinen ja tekstitetty suomeksi. Se ensi-esitettiin Helsingin juhlaviikoilla vuonna 2004. 47 minuutin mittaisessa elokuvassa on virtuaalilavastus.


title: Lumottu lapsi (televisioelokuva)

text: Elokuva on Kroma Productions Oy:n ja Ylen yhteistuotanto. Se on palkittu Kanadan Banffissa järjestetyillä televisiofestivaaleilla.


title: Lee Haskins

text: Lee Haskins (s. 29. marraskuuta 1983 Bristol) on englantilainen kääpiösarjan nyrkkeilijä ja hallitseva IBF-liiton maailmanmestari.


title: Lee Haskins

text: Haskins siirtyi ammattinyrkkeilijäksi vuonna 2003. Uransa ensimmäiset vuodet Haskins otteli lähinnä tuntemattomia iskijöitä vastaan. Ensimmäisen tappionsa Haskins kärsi vuonna 2006 Tshifhiwa Munyaille teknisellä tyrmäyksellä kuudennessa erässä. Haskins voitti seuraavan ottelun kokematonta Sumaila Badua vastaan, mutta joutui luovuttamaan Ian Napaa vastaan käydyn ottelun. Tämän jälkeen Haskins voitti monta ottelua, kunnes vuonna 2012 Stephane Jamoye voitti hänet teknisellä tyrmäyksellä. Vuonna 2015 Haskins pääsi IBF-liiton mestaruusotteluun, jossa voitti Ryosuke Iwasan teknisellä tyrmäyksellä. Tämän jälkeen Haskins on puolustanut mestaruutta kahdesti Ivan Moralesia ja Stuart Hallia vastaan.


title: Lee Haskins

text: Ammattinyrkkeilyottelut boxrec.comissa


title: Luettelo Viikin rakennuksista

text: Tämä luettelo sisältää Helsingin Viikin merkittävimmät rakennukset.


title: Marichi

text: Marichi tai rishi Marichi (sanskritiksi ऋषि मरीचि "ṛṣi Marīci") on hindulaisuudessa luojajumala Brahman poika ja auringonjumala Suryan isoisä. Marichi kuuluu saptarisheihin eli hän on yksi seitsemästä rishistä, jotka saivat ilmestyksinä Veda-kirjojen tekstit. Toisaalta Puranoissa hänen mainitaan olleen yksi prajapateista, jotka olivat niin ikään rishejä.


title: Juha-Pekka Weckström

text: Juha-Pekka Weckström (s. 1970) on suomalainen yritysjohtaja, joka on toiminut Digitan toimitusjohtajana vuodesta 2015 lähtien. Hän on toiminut aiemmin Realia Groupin toimitusjohtajana sekä Soneran toimitusjohtajana ja TeliaSoneran Eurasian liiketoiminnan kehitysjohtajana.


title: Jukosavia

text: Jukosavia () oli venäläinen lentoyhtiö. Öljy-yhtiö Jukos perusti sen vuonna 1996. Se vuokrasi Tu-134-koneita tarpeen mukaan ja käytti niitä pääasiassa kuljettaakseen öljy-yhtiön työntekijöitä öljykentille. Jukosavian kotikenttä oli Neftejuganskin lentoasema. Se lopetti toimintansa vuonna 2000.


title: Jukosavia

text: Toimintansa aikana Jukosavia käytti seuraavia kolmea lentokonetta.


title: Pia Forssell

text: Pia Forsell (s. 1953) on suomalainen kirjallisuushistorioitsija.


title: Pia Forssell

text: Forssell väitteli kirjallisuustieteestä vuonna 2008 väitöskirjallaan Johan Ludvig Runebergista. Hän työskentelee toimittajana Svenska litteratursällskapetin kustankustamossa ja on toimittanut muun muassa seuran vuosikirjaa "Historiska och litteraturhistoriska studier" 1999–2009.


title: Pia Forssell

text: Forsell sai Ruotsin akatemian myöntämän Blomin stipendin 2016.


title: Konstitutionalismi

text: Konstitutionalismi ("< lat.") on perustuslaillinen hallitusjärjestelmä, valtiojärjestelmä, jossa hallitusvaltaa rajoittavat laki tai traditio. Konstitutionalismi kehittyi 1600-luvulla vastareaktiona absolutismille – mikä tarkoittaa yhden henkilön rajatonta valtaa. Konstitutionalismissa hallitusvaltaa rajoittavat kansan osallisuus valtiovaltaan ja kansalaisten perusoikeudet. Sitä toteutettiin Mainiossa vallankumouksessa Englannissa 1689, Yhdysvalloissa 1787–89 ja Ranskassa 1789–91.


title: Tupavuori

text: Tupavuori voi tarkoittaa seuraavia asioita:


title: Jimi Nylund

text: Jimi Oskari Nylund (9. huhtikuuta 1997 Pietarsaari) on suomalainen jääkiekkoilija, joka pelaa Suomi-sarjajoukkue Kajaanin Hokissa. Hän on pelipaikaltaan vasen laitahyökkääjä. Hokin päävalmentaja Jukka Niirasen mukaan Nylund on hyvä kahden suunnan laitahyökkääjä.


title: Jimi Nylund

text: Nylund on pietarsaarelaisen Jeppis Hockeyn kasvatti. Kaudella 2011–2012 hän oli Jeppiksen ja uusikaarlepyyläisen Muik Hockeyn C-nuorten yhdistelmäjoukkueen paras pistemies ja syöttäjä C-nuorten I-divisioonan karsinnoissa tehoilla 6+12=18. Kaudella 2012–2013 Nylund debytoi vain 15-vuotiaana Jeppiksen miesten II-divisioonajoukkueessa, jossa hän pelasi 14 runkosarjaottelua tehopistein 10+10=20.


title: Jimi Nylund

text: Kaudeksi 2013–2014 Nylund siirtyi Oulun Kärppien junioreihin. Hän pelasi suurimman osan kaudestaan seuran B-nuorissa, mutta iso Nylundin kaudesta eteni myös A-nuorissa. Kauden 2014–2015 hän pelasi lähes kokonaan Kärppien A-nuorissa, mutta hän vahvisti myös seuran B-nuoria pudotuspeleissä, jotka päättyivät Suomenmestaruuteen. Kaudella 2016–2017 Nylund debytoi Kärppien SM-liigajoukkueessa, jossa hän sai tililleen ensimmäisen ja kauden ainoaksi jääneen ottelunsa 8. helmikuuta 2017 vieraissa JYPiä vastaan. Nylund merkittiin Kärppien 13. hyökkääjäksi ja hän jäi lopulta ilman peliaikaa.


title: Jimi Nylund

text: Nylund siirtyi kaudeksi 2017–2018 vuoden mittaisella sopimuksella Mestis-joukkue Kokkolan Hermekseen. Hänen tulokaskautensa toi 30 runkosarja-, kolmessa karsintasarjan ja yhdessä Suomen Cupin ottelussa tehot 3+5=8. Kaudeksi 2018–2019 Nylund siirtyi Suomi-sarjajoukkue Kajaanin Hokkiin. Siirron taustalla oli myös heinäkuussa 2018 alkava asepalvelus.


title: Jimi Nylund

text: Nylund on pelannut 16 poikien maaottelua.


title: Jimi Nylund

text: Nylund valmistui ylioppilaaksi Oulun aikuislukiosta keväällä 2017.


title: Bedokin metroasema

text: Bedok on Singaporen Mass Rapid Transit -metrojärjestelmän asema Bedokissa Singaporen itäisellä suuralueella. Se avattiin 4. marraskuuta 1989. Asemaa käyttävät East West Linen junat.


title: Kembanganin metroasema

text: Kembangan on Singaporen Mass Rapid Transit -metrojärjestelmän asema Bedokissa Singaporen itäisellä suuralueella. Se avattiin 4. marraskuuta 1989. Asemaa käyttävät East West Linen junat.


title: Teppo Martikainen

text: Teppo Lasse Martikainen (13. helmikuuta 1965 Karijoki – 23. marraskuuta 2000 Helsinki) oli Helsingin kauppakorkeakoulun liiketaloustieteen professori.


title: Teppo Martikainen

text: Martikainen kirjoitti ylioppilaaksi Kristiinankaupungin lukiosta 1984 ja valmistui ekonomiksi ja kauppatieteiden maisteriksi 1987, kauppatieteiden lisensiaatiksi 1989 ja väitteli kauppatieteiden tohtoriksi 1990 Vaasan korkeakoulussa. Hän aloitti työuransa Vaasan korkeakoulussa toimimalla vuosina 1988–1990 tutkimusapulaisena, tutkijana, assistenttina ja väliaikaisena yliassistenttina. Suomen Akatemian tutkimusassistenttina ja Vaasan yliopiston yliassistenttina Martikainen työskenteli 1990–1992. Sen jälkeen hänet nimitettiin Vaasan yliopiston liiketaloustieteen, erityisesti laskentatoimen apulaisprofessoriksi, jota virkaa hän hoiti 1992–1998 ja toimi myös määräaikaisena professorina 1997–1998. Vaasasta Martikainen siirtyi Helsingin kauppakorkeakouluun liiketaloustieteen, erityisesti rahoituksen apulaisprofessoriksi vuosiksi 1998–1999, jota seurasi professuuri. Mutta professorin virassa hän ehti toimia vain vuosina 1999–2000 elämän päättyessä vuoden 2000 lopulla. Martikaisen kirjallinen tuotanto käsittää noin sata tieteellistä ja muuta julkaisua liiketaloustieteestä yleensä ja varsinkin laskentatoimesta. Martikainen menehtyi vaikeaan sydänsairauteen vain 35-vuotiaana.


title: Pekka Niemelä (professori)

text: Pekka Juhani Niemelä (s. 8. heinäkuuta 1949 Merijärvi) on Turun yliopiston biodiversiteetti- ja ympäristötutkimuksen professori emeritus. Hän on ekologian, metsäeläintieteen, metsähistorian ja metsäpatologian asiantuntija.


title: Pekka Niemelä (professori)

text: Niemelä kirjoitti ylioppilaaksi Ylivieskan yhteiskoulussa 1968, valmistui filosofian kandidaatiksi Turun yliopistossa 1974, filosofian lisensiaatiksi 1976 ja väitteli filosofian tohtoriksi 1983 Turun yliopistossa.


title: Pekka Niemelä (professori)

text: Työuransa Niemelä aloitti Turun yliopiston eläintieteen assistenttina 1976–1984 ja yliopistosta hän siirtyi Suomen Akatemian nuoremmaksi tutkijaksi vuosiksi 1984–1989. Metsäntutkimuslaitoksen erikoistutkijana hän työskenteli 1989–1995 ja toimi Joensuun yliopiston metsätaloudellisen ympäristönhoidon ja monikäytön professorina 1995–1996. Joensuun yliopiston metsänsuojelun professorin virkaa Niemelä hoiti 1996–2008 ja Turun yliopiston biodiversiteetti- ja ympäristötutkimuksen professorina hän oli 2008–2014. Helsingin yliopiston eläintieteen dosentiksi hänet nimitettiin 1986 ja Turun yliopiston ekologian dosentiksi 1988. Yhdysvaltalaisen Michiganin valtionyliopiston vierailevana professorina Niemelä toimi 1991–1992.


title: Pekka Niemelä (professori)

text: Päätyönsä ohessa Niemelä on toiminut Metsäntutkimusjärjestöjen kansainvälisen liiton (IUFRO) -järjestön jaoston varapuheenjohtajana 1992–1996 ja puheenjohtajana 1996–1997. Suomen metsätieteellisen seuran varapuheenjohtajana hän toimi 2006–2008 ja seuran metsäbiologian kerhon puheenjohtajana 1997–2000.


title: Eunosin metroasema

text: Eunos on Singaporen Mass Rapid Transit -metrojärjestelmän asema Geylangissa Singaporen keskisellä suuralueella. Se avattiin 4. marraskuuta 1989. Asemaa käyttävät East West Linen junat.


title: Paya Lebarin metroasema

text: Paya Lebar on Singaporen Mass Rapid Transit -metrojärjestelmän asema Geylangissa Singaporen keskisellä suuralueella. Se avattiin 4. marraskuuta 1989 East West Linen asemana. Vaihtoyhteys Circle Linelle avautui 17. huhtikuuta 2010.


title: Paya Lebarin metroasema

text: Nimestään huolimatta asema ei ole Paya Lebarin alueella, vaan se on saanut nimensä läheisestä Paya Lebar Roadista.


title: Nikolai Rustad Jensen

text: Nikolai Rustad Jensen (s. 15. huhtikuuta 1990) on norjalainen jääpalloilija. Hän edustaa Norjan Eliteserienissä pelaavaa Stabækia ja vuodesta 2012 alkaen Norjan jääpallomaajoukkuetta.


title: Nikolai Rustad Jensen

text: Seurajoukkueissa


title: Nikolai Rustad Jensen

text: Henkilökohtaisesti


title: David Rockefeller, Jr.

text: David Rockefeller, Jr. (s. 24. heinäkuuta 1941) on yhdysvaltalainen, Rockefeller-sukuun kuuluva filantrooppi. Hän on John D. Rockefellerin pojanpojan David Rockefellerin vanhin poika. Edesmenneen isänsä ohella David Rockefeller, Jr. on yksi sukunsa johtajista.


title: David Rockefeller, Jr.

text: Hänellä on viisi sisarusta.


title: Nina Kraviz

text: Nina Kraviz on venäläinen DJ, tuottaja ja laulaja. Hän on opiskellut musiikin tuottamista Melbournessa, ja uransa alkuvaiheessa hän soitti vakituisesti moskovalaisella Propaganda-nimisellä klubilla. Kravizin ensimmäinen albumi julkaistiin vuonna 2012, ja vuonna 2014 hän perusti oman levymerkin, трип (Trip), jonka kautta hän on julkaissut kaksi levyä.


title: Nina Kraviz

text: Kraviz on koulutukseltaan hammaslääketieteen tohtori, ja hän on hoitanut muun muassa venäläisten kosmonauttien hampaita.


title: Tuomaala

text: Tuomaala on suomalainen sukunimi. Tunnettuja Tuomaaloita:


title: Värtsilän ruukki

text: Värtsilän rautaruukki toimi Värtsilän pitäjässä Jänisjoen Juvankosken eli Värtsilänkosken rannalla vuosina 1850–1939.


title: Värtsilän ruukki

text: Ruukin perustaja oli Nils Ludvig Arppe joka oli jo vuonna 1836 ostanut silloiseen Tohmajärven pitäjään kuuluneen Värtsilänkosken rannalla sijainneen vesisahan. Hän oli hankkinut omistukseensa myös Ilajankosken harkkohytin Ilomantsista 1836 ja Möhkön ruukin 1851 jotka molemmat käyttivät järvimalmia raudan valmistukseen. Värtsilän ruukki sai priviegionsa 1850 ja ruukin masuuni käynnistyi syyskuussa 1852. Järvimalmia käyttänyt ruukki menestyi hyvin erityisesti kun vuosina 1853–1856 käyty Krimin sota lisäsi rautatuotteiden kysyntää. Elokuussa 1861 Värtsilän ruukilla otettiin käyttöön uusi putlaus- ja valssilaitos johon kuului seitsemän putlausuunia, kolme hitsausuunia, kaksi höyryvoimalla toiminutta valssia ja kaksi höyryvasaraa. Putlauksen avulla takkiraudasta poistettiin ylimääräinen hiili ja fosfori jolloin raudasta tuli taontakelpoista kankirautaa.


title: Värtsilän ruukki

text: Arppen kuoltua 1861 Värtsilän ruukki ja saha jatkoivat hänen perillistensä johdolla jotka perustivat tätä varten osakeyhtiön. Tästä yhtiöstä muodostettiin vuonna 1907 Oy Wärtsilä Ab. Värtsilän tuotantolaitoksen uudistukset jatkuivat niin että 1885 otettiin käyttöön Siemens-Martin uuni jolla järvimalmista saatu harkkorauta jalostettiin teräkseksi. Värtsilään valmistui toinen Siemens-Martin uuni vuonna 1910 ja kolmas uuni vuonna 1921. Värtsilän masuuni sen sijaan suljettiin jo vuoteen 1920 mennessä ja harkkorauta tuli jatkossa Värtsilään läheiseltä Hämekosken rautasulatolta. Värtsilän ruukilla oli vuonna 1925 työssä noin 1 000 työntekijää ja ruukin vuosituotanto oli samana vuonna 5 420 tonnia takkirautaa, 12 300 tonnia kankirautaa, 1 991 tonnia vannerautaa, 2 927 tonnia rautalankaa ja 1 746 tonnia lankanauloja. Ruukin toiminta jatkui vuoteen 1939 saakka ja päättyi kun ruukki jäi talvisodan jälkeen Neuvostoliitolle luovutetulle alueelle. Rautasulatuksessa käytettyä sähköä tuottaneet Saarion ja Vääräkosken voimalaitokset jäivät Suomen puolelle.


title: Värtsilän ruukki

text: Värtsilän ruukin toimintaa jatkoi välirauhan aikana Suomen puolelle Tohmajärven Uusi-Värtsilän kylään vuonna 1940 rakennettu rautasulatto joka oli vuoteen 1968 saakka Wärtsilä Oy:n omistuksessa. Valimotoiminta jatkui tämän jälkeen vielä eri yrittäjien johdolla vuoteen 1984 saakka. Sulatossa oli kaksi kolmivaiheuunia ja kolme yksivaiheuunia. Sulaton käyttämä romurauta tuli pääosin Neuvostoliitosta ja sen tuottama harkkorauta meni valtaosin Wärtsilän omille laitoksille jatkojalostukseen. Sulatossa valmistettiin myös kokilleja ja lattialaattoja. Vaikka sulattamolle toimitti sähköä neljä eri Jänisjoessa sijainnutta vesivoimalaitosta (Saario, Vääräkoski, Vihtakoski, Ruskeakoski) tuotannossa tapahtui ajoittain katkoja veden vähyyden aiheuttaman sähköpulan takia ja talvisin oli sulatolla vain yksi kolmivaiheuuni käytössä. Alhainen jalostuaste, vanhentunut teknikka ja maantieteellinen sijainti tekivät Uuden Värtsilän sulattamosta kannattamattoman ja se lopetettiin vuonna 1968. Valimotoiminta jatkui sulattamon tiloissa vuoteen 1984 saakka ja sen jälkeen laitos oli tyhjillään vuoteen 2000 saakka jolloin sen osti juukalainen kalkkikiviurakoitsija.


title: Abus de faiblesse

text: Abus de faiblesse (; kansainvälisesti "Abuse of Weakness") on vuonna 2013 ensi-iltansa saanut Catherine Breillatin ohjaama ja käsikirjoittama ranskalais-belgialais-saksalainen psykologinen draamaelokuva, jonka pääosia näyttelevät Isabelle Huppert ja Kool Shen. Elokuva perustuu Catherine Breillatin omaan samannimiseen omaelämäkerralliseen teokseen "Abus de faiblesse" vuodelta 2009. Niin Breillat kuin elokuvan tuottajakin Jean-François Lepetit esiintyvät elokuvassa pienissä rooleissa.


title: Abus de faiblesse

text:
Lujatahtoinen elokuvantekijä Maud Schoenberg (Isabelle Huppert) saa aivoverenvuodon, minkä seurauksena hänen kehonsa toinen puoli halvaantuu. Vaikka hän joutuu vuoteenomaksi, hän alkaa päättäväisesti työstää uutta elokuvaprojektia. Kun Maud näkee eräänä iltana tuomitun huijarin, Vilko Piranin (Kool Shen), haastattelun television keskusteluohjelmassa, hän vaikuttuu tämän röyhkeydestä ja kysyy seuraavana päivänä tätä tulevan elokuvansa pääosaan. Vilko suostuu ja on siitä hetkestä lähtien aina Maudin kanssa – hän alkaa käyttää häikäilemättömästi Maudin heikkoa kuntoa hyväkseen. Vilko manipuloi Maudin hänen pauloihinsa niin syvästi, että tämä tulee riippuvaiseksi hänestä.
"Abus de faiblesse" kuvattiin Brysselissä, Belgiassa vuonna 2012. Elokuvan budjettina oli lähes neljä miljoonaa euroa ja tuotantoyhtiönä Flach Film. Elokuvan tuottamiseen osallistuivat myös Arte France Cinéma, IRIS Films, CB Films ja uMedia. "Abus de faiblessen" virallinen traileri julkaistiin 13. tammikuuta 2014.


title: Abus de faiblesse

text: "Abus de faiblesse" sai ensi-iltansa Kanadassa Toronton elokuvajuhlien "Masters"-esityssarjassa 6. syyskuuta 2013. Elokuva sai teatteriensi-iltansa Ranskassa 12. helmikuuta 2014, Belgiassa 19. maaliskuuta 2014 ja Saksassa 1. joulukuuta 2016.


title: Abus de faiblesse

text: "Abus de faiblesse" on saanut elokuvakriitikoilta myönteisen vastaanoton. Rotten Tomatoes -sivuston mukaan 87% kriitikoista on antanut elokuvalle positiivisen arvosanan 6,8/10 keskiarvolla. Keräys perustuu 30 arviointiin. 399 käyttäjästä 55% on antanut elokuvalle positiivisen arvosanan 3,3/5 keskiarvolla. Metacritic-sivuston mukaan 16 arvostelun perusteella elokuva on saanut 77 pistettä sadasta mahdollisesta.


title: Abus de faiblesse

text: "Abus de faiblesse" julkaistiin Ranskassa DVD:lle 5. huhtikuuta 2016.


title: Elizabeth Guiney

text: Elizabeth Guiney (s. 7. helmikuuta 1991) on yhdysvaltalainen maastohiihtäjä.


title: Elizabeth Guiney

text: Guiney kilpaili maastohiihdon maailmancupissa ensimmäisen kerran tammikuussa 2017 Ulricehamnissa. Ensimmäiset maailmancupin pisteensä hän saavutti helmikuussa 2017 oltuaan Pyeongchangin perinteisen hiihtotavan sprintissä 24:s. Parhaimmillaan hän on ollut 13:s seuraavana päivänä käydyssä 15 kilometrin yhdistelmäkilpailussa.


title: Yhinmäki

text: Yhinmäki () on taajama ja rautatieasema Leningradin alueen Lomonosovin piirin Lepäsin kunnassa Suomenlahden etelärannalla. Siellä sijaitsee 1900-luvun alussa osaksi Pietarin meripuolustusta rakennettu Yhinmäen linnake.


title: Yhinmäki

text: Yhinmäen kylä mainitaan ensimmäisen kerran Novgorodin Vatjan viidenneksen verokirjassa vuonna 1499/1500. Se oli tuolloin merkittävä raudantuotannon keskus.


title: Tuleman masuuni

text: Tuleman masuuni toimi Laatokan Karjalassa Salmin pitäjän kirkonkylän Tulemassa Tulemajoen suulla lyhyen aikaa vuonna 1896.


title: Tuleman masuuni

text: Masuunin rakennutti venäläinen yhtiö jonka pääosakas oli suuriruhtinas Peter Nikolajevitš. Yhtiö oli alkanut vupnna 1896 rakentamaan rautatehdasta Venäjän puolelle Aunuksen Tulemajärven pitäjään noin kahdeksan kilometriä Suomen rajasta. Raaka-aineena käytettiin alueelta löytynyttä hematiittipitoista rautamalmia ja osaksi järvimalmia. Raudan jalostusta varten rakennettiin masuuni Suomen puolelle Tulemajoen suuhun jossa oli myös satamapaikka ja tätä varten Suomen valtio myi kesäkuussa 1896 Salmin lahjoitusmaihin kuuluneen Tuleman tilan suuriruhtinaalle.


title: Tuleman masuuni

text: Tuleman masuuni ehti olla nähtävästi käytössä vain vihkiäisten aikana sillä jo heti sen jälkeen yhtiön talousvaikeudet ja Tulemajoen vesivoiman käytöstä syntyneet kiistat kaatoivat koko hankkeen.


title: Veikko Korttila

text: Veikko Alfred Korttila (30. heinäkuuta 1903 Kuopio – 30. tammikuuta 1987) oli suomalainen yleisesikuntaupseeri, sotilasarvoltaan eversti.


title: Veikko Korttila

text: Veikko Korttila syntyi heinäkuussa 1903 Kuopiossa ja hänen vanhempansa olivat konelatoja Alfred Korttila ja Anna o.s. Hasu. Hänen puolisonsa oli Eine Marita Korttila o.s. Kotkavuori.


title: Veikko Korttila

text: Veikko Korttila valmistui Kuopion Lyseosta 1923 ja opiskeli Kadettikoulun 6. kadettikurssilla 1923–1925. Tämän jälkeen hän palveli nuorempana upseerina Polkupyöräpataljoona 2:ssa vuosina 1925–1926 ja Laivaston Koulutuskunnassa 1926–1930. Vuonna 1930 hän suoritti Taistelukoulun luutnanttikurssin ja palasi sitten takaisin PPP 2:n kouluttajaksi vuoteen 1933 asti.


title: Veikko Korttila

text: Vuosina 1933–1938 hän toimi komppanianpäällikkönä Karjalan Kaartin Rykmentissä (KKR) Viipurissa. Talvisodan sytyttyä Korttila toimi pataljoonan komentajana JR 6:ssa. Välirauhan aikana hän opiskeli Sotakorkeakoulun yleisesikuntalinjalla ja sai ylennyksen kapteeniksi. Jatkosodan aikana hän toimi ensin pataljoonan komentajana JR 2:ssa mutta komennettiin 1941 esikuntapäälliköksi 17. Divisioonan esikuntaan Syvärille ja Karjalankannakselle.


title: Veikko Korttila

text: Sodan jälkeen Korttila toimi esikuntapäällikkönä Helsingin sotilasläänin esikunnassa vuoteen 1948 asti, jonka jälkeen hänet komennettiin Jääkäripataljoona 3:n komentajaksi vuosiksi 1948–1952. Tämän jälkeen hän toimi Lahden sotilaspiirin päällikkönä vuosina 1952–1955 ja 3. prikaatin komentajana vuosina 1955–1956. 1957 hänestä tuli uuden, Porin prikaatin 1. komentaja vuoteen 1958 asti. Säkylästä Korttila siirtyi takaisin Kuopioon, ensin sotilaspiirin päälliköksi vuosiksi 1958–1960 ja tämän jälkeen Savo-Karjalan sotilasläänin komentajaksi vuoteen 1963 asti, jolloin hän siirtyi reserviin.


title: Veikko Korttila

text: Siviilitoiminaan Korttila toimi Viipurin kadettipiirin puheenjohtajana vuonna 1935, Lappeenrannan kadettipiirin varapuheenjohtajana vuonna 1940 ja Taipalsaaren piirin varapuheenjohtajana vuonna 1941. Vuonna 1948 hän toimi Helsingin piiritoimikunnan jäsenenä sekä 1949 Lahden piirin puheenjohtajana. Vuosina 1951–1952 hän toimi Kadettikunnan valtuuskunnan jäsenenä. Vuodesta 1960 alkaen hän toimi Kuopion Lyseon senioreiden yhdistyksen puheenjohtajana ja 1964–1965 Rotarypiiri 143:n kuvernöörinä.


title: Veikko Korttila

text: Vuosina 1945–1947 Korttila oli 25 kuukautta vangittuna asekätkentäjutun tutkimusten yhteydessä.


title: Nalle Puh ja Tao

text: Nalle Puh ja Tao (engl. "The Tao of Pooh") on Benjamin Hoffin kirjoittama filosofinen teos, joka käsittelee taolaisuutta A. A. Milnen Nalle Puh -kirjoista tuttujen hahmojen kautta. Kirjassa Puh kuvataan taolaisten "wu wei"- ja "pu"-käsitteiden henkilöitymänä yksinkertaisen luonteensa ja huolettoman verkkaisen elämäntyylinsä vuoksi. Teos sisältää myös suoria lainauksia Milnen kirjoista ja taolaisten filosofien teksteistä.


title: Nalle Puh ja Tao

text: Kirja oli 49 viikkoa "The New York Timesin" Best Seller -listalla.


title: Liikennekaari

text: Liikennekaari on Sipilän hallituksen hanke, jossa uudistetaan liikennemarkkinoita säätelevää lainsäädäntöä. Hankkeen yksi tarkoitus on lisätä digitaalisen teknologian käyttöä. Hanke toteutetaan kolmessa eri vaiheessa. Ensimmäisessä vaiheessa kootaan yhteen kaareen liikennemarkkinoita ja -palveluja koskevat säädökset liikennepalvelulakiin (). Toinen vaihe koskee ammatillisen pätevyyden ja koulutuksen sekä tiedonhallinnan säätelyä. Kolmannessa vaiheessa verrataan tuloksia tavoitteisiin.


title: Liikennekaari

text: Liikennekaaressa ehdotetaan taksijärjestelmään olennaisia muutoksia väljentämällä sääntelyä. Liikennekaaressa esitetään, että liikkumispalveluja koskevat olennaiset tiedot avataan. Lippu- ja maksujärjestelmistä pyritään saamaan yhteen toimivia. Taksiliikenteen sääntelyn uudistus hiersi pitkään hallituspuolueiden välejä. Paikallisliikenteen toimijat kokivat maksujärjestelmien muutosten ja säätelyn tapahtuvan liian nopeasti, ja olevan ristiriidassa hallituksen muualla julistaman norminpurkutavoitteen kanssa.


title: Liikennekaari

text: Lain osaa tarkoittava sana 'kaari' on peräisin Ruotsin vallan ajalta, ja sitä on käytetty viime vuosina vain harvoin. Liikennekaaresta tuli Kotimaisten kielten keskuksen kuukauden sana huhtikuussa 2016.


title: Petersberg

text: Petersberg on Siebengebirgen vuoristoon kuuluva vuori, jonka huippu on 331 metriä korkea. Se on vuoriston viidenneksi korkein. Vuori tunnettiin ennen nimellä Stromberg. Se sijaitsee Saksassa Nordrhein-Westfalenin osavaltiossa.


title: Petersberg

text: Vuonna 1834 kölniläinen pankkiiri ja liikemies Joseph Ludwig Mertens ja hänen vaimonsa Sibylle Mertens-Schaaffhausen rakennuttivat vuorelle kesäasunnon.


title: Petersberg

text: Kölniläiset veljekset Paul ja Joseph Nelles ostivat kesäasunnon vuonna 1888 ja aloittivat renessanssityylisen hotellin rakentamisen. Vuonna 1892 "Hotel Nelles" avattiin. Lisäksi hotellille rakennettiin hammasrata Petersbergbahn, joka valmistui vuonna 1889. Hotelli sai nimekkäitä vieraita, kuten Preussin keisarinna Viktoria ja Ruotsin kuningatar Sofia. Hotelli ei kuitenkaan menestynyt, ja se lopetettiin vuonna 1912.


title: Petersberg

text: Kosmetiikka-alan yrittäjä Ferdinand Mülhens osti hotellin, ja avasi sen kylpylähotellina pari vuotta myöhemmin. Hotelli menestyi hyvin, mutta ensimmäisen maailmansodan syttyminen pakotti sulkemaan hotellin kuudeksi vuodeksi.


title: Petersberg

text:
1920-luvulla hotelli avattiin jälleen, ja vuonna 1927 huipulle avattiin myös autotie. 1930-luvulla hotellin ympäristöön rakennettiin terasseja, joista oli näkymät vieressä virtaavalle Reinille ja joen toisella puolella olevaan Bonnin kaupunkiin. Toinen maailmansota pakotti hotellin jälleen sulkemaan ovensa. Sodan aikana hotelli toimi sairaalana.
Toisen maailmansodan jälkeen hotellin otti käyttöönsä liittoutuneiden korkea komissio. Se toimi hotellissa vuosina 1949-1952. 22. marraskuuta 1949 hotellissa kirjoitettiin Petersbergin sopimus, joka oli ensimmäinen merkittävä askel kohti Länsi-Saksan valtiota. Vuonna 1952 komissio siirtyi toisaalle, ja hotelli palautettiin takaisin Mülhensin suvun haltuun, ja vuodesta 1954 lähtien se tunnettiin nimellä Hotel Petersberg.


title: Petersberg

text: Länsi-Saksan pääkaupungiksi tuli joen toisella puolella noin 15 kilometrin päässä oleva Bonn, jossa kävi runsaasti valtiovieraita. Liittotasavalta alkoi vuokrata hotellia vierastaloksi, ja siellä on asunut useita valtion päämiehiä, kuten Etiopian keisari Haile Selassie ja Iso-Britannian kuningatar Elisabet II. Hotelli ei kuitenkaan menestynyt, ja se suljettiin vuonna 1969. Hotelli avattiin jälleen hetkeksi vuonna 1973, jolloin Neuvostoliiton johtaja Leonid Brezhnev yöpyi siellä. Länsi-Saksan liittotasavalta kuitenkin tarvitsi pääkaupunkinsa lähettyvillä vierastaloa, joten se osti hotellin vuonna 1979. Sitä kunnostettiin vuosia, ja vuonna 1990 se avattiin Steigenbergerin hotelliketjun vetämänä. Tämän jälkeen valtion päämiehet jälleen yöpyivät hotellissa, aina vuoteen 1999 saakka, jolloin Saksa yhdistyi. Valtion virastot muuttivat Berliiniin, ja liittovaltion vierastaloksi tuli Schloss Meseberg. Hotelli kuitenkin jatkaa edelleen toimintaansa.


title: Nasu ja Te

text: Nasu ja Te (engl. "The Te of Piglet") on Benjamin Hoffin kirjoittama filosofinen teos, joka esittelee taolaisen te-käsitteen A. A. Milnen Nalle Puh -kirjoista tuttujen hahmojen kautta. Kirjan päähenkilö on Nasu, jonka kuvataan edustavan taolaisuuden kolmea aarretta eli yksinkertaisuutta, kärsivällisyyttä ja myötätuntoa.


title: Nasu ja Te

text: Kirja oli 59 viikkoa "The New York Timesin" Best Seller -listalla.


title: Dumjatin kuvernoraatti

text: Al-Minufiyya () on yksi Egyptin kuvernoraateista. Alueen pinta-ala on 910,26 km² ja väkiluku 1 330 843 (2015). Kuvernoraatin hallinnollinen keskus on Damietta.


title: Hannu Simpura

text: Hannu Simpura (s. 10. tammikuuta 1953 Lohja) on suomalainen kirjailija ja Kriittisessä korkeakoulussa työskentelevä kirjallisuuden opettaja. Simpuralla on teoreettisen filosofian lisensiaatin tutkinto Turun yliopistosta. Kriittisessä korkeakoulussa hän on työskennellyt vuodesta 2000 alkaen.


title: Palli (Hiidenmaa)

text: Palli on kylä Hiidenmaan kunnassa Hiidenmaan saarella Virossa. Palli kuului Kõrgessaaren kuntaan vuoteen 2013, jolloin Kõrgessaare ja Kärdlan kaupunki yhdistettiin Hiiun kunnaksi. Vuonna 2017 Hiiusta tuli osa Hiidenmaan kuntaa.


title: Kari Lammenranta

text: Kari Lammenranta on suomalainen McLarenin Formula 1 -tallin päämekaanikko. Lammenranta on työskennellyt McLarenilla vuodesta 2003 lähtien. Hän toimi Lewis Hamiltonin mekaanikkoryhmässä vuodet 2007–2012 ja Sergio Pérezin 2013. Helmikuussa 2017 Lammenranta ylennettiin tallin päämekaanikoksi korvaten tehtävässään Paul Jamesin.


title: Kari Lammenranta

text: Lammenranta on kotoisin Salosta.


title: Tyler Posey

text: Tyler Garcia Posey (s. 18. lokakuuta 1991 Santa Monica, Kalifornia, Yhdysvallat) on yhdysvaltalainen näyttelijä, joka tunnetaan parhaiten pääroolistaan MTV-kanavan televisiosarjassa "Teen Wolf".


title: Tyler Posey

text: Posey syntyi Santa Monicassa John Poseylle ja Cyndi Garcialle, ja hänellä on kaksi veljeä ja yksi sisko. Hänen isänsä on myös näyttelijä. Posey kasvoi Santa Claritassa, Kaliforniassa. Hänen äitinsä Cyndi kuoli joulukuussa 2014 rintasyöpään. "Teen Wolfin" viides tuotantokausi omistettiin hänen muistolleen.


title: Tyler Posey

text: Posey on näytellyt 10-vuotiaasta lähtien ja aloitti uransa televisiosarjassa "Doc". Hän esiintyi myös elokuvassa "Unelmien Manhattan" vuonna 2002.


title: Tyler Posey

text: "Docin" kuvauksissa Posey tutustui sittemmin näyttelijänä ja laulajana tunnetuksi tulleeseen Miley Cyrusiin, jonka isä Billy Ray Cyrus näytteli sarjassa, ja lapset ”seurustelivat” parin vuoden ajan.


title: Viikin ympäristötalo

text: Viikin ympäristötalo (myös Helsingin ympäristötalo) on syyskuussa 2011 valmistunut rakennus Helsingin Viikissä, osoitteessa Viikinkaari 2. Ympäristötalo on viisikerroksinen ja sen bruttoala on vajaat 6 800 neliömetriä. Talon sanotaan olevan Suomen vähiten energiaa kuluttava toimistorakennus: kulutus on alle puolet siitä, mitä saman kokoinen rakennus tavallisesti kuluttaa. Sininen rakennus on arkkitehti Kimmo Kuismasen käsialaa.


title: Viikin ympäristötalo

text: Rakennusta käyttävät Helsingin kaupungin ympäristökeskus ja Helsingin yliopisto. Maaliskuussa 2018 kerrottiin, että kaupungin ympäristöpalvelut muuttaa rakennuksesta pois kesällä 2020 siksi, että Helsinki keskittää virastojaan Kalasatamaan rakennettavaan Kaupunkiympäristötaloon.


title: Viikin ympäristötalo

text: Kun kaupungin ympäristökeskuksen entisissä toimitiloissa vuonna 2008 hiilijalanjäljeksi oli laskettu 5,4 tonnia/työntekijä, Viikin ympäristötaloon muutettaessa 2011 päästiin lukemaan 3,2 tonnia/työntekijä. Vuonna 2015 hiilijalanjälki oli enää 1,07 tonnia/työntekijä eli 74 % vähemmän kuin vuonna 2008.


title: Viikin ympäristötalo

text: Rakennus tuottaa itse osan käyttämästään energiasta. Katolla ja kaksoisjulkisivulla olevien aurinkopaneelien teho on 60 kWp eli 20 % rakennuksen sähköntarpeesta. Paneelien yhteispinta-ala on 572 m. Esimerkiksi Helsingin Energian (Helen) Suvivilahden aurinkovoimalan teho on 340 kWp ja Kivikon aurinkovoimalan teho 850 kWp. Vuoden 2015 keväällä ympäristötalo otti käyttöön sähkövaraston, jonka akkuihin varastoidaan rakennuksen aurinkopaneelien tuottamaa sähköä, jota voidaan käyttää sähköautojen lataukseen.


title: Viikin ympäristötalo

text: Talon ja veden lämmitys hoituu kaukolämmön avulla. Rakennuksen jäähdytykseen ei kulu kuin kiertovesipumpun vaatima sähkö: jäähdytyksessä käytettävä vesi saadaan 25 porakaivosta, jotka ulottuvat 250 metrin syvyyteen. Myös eteläseinän aurinkopaneelit hillitsevät sisätilojen lämpökuormaa kesällä. Hiilidioksidipäästöjen minimointiin on pyritty muun muassa materiaalivalinnoilla sekä valamalla betonirunko paikan päällä.


title: Viikin ympäristötalo

text: Rakennuksen pääjulkisivun puolella katolla pyörii neljä Windside-tuuliturbiinia, joista turvavalot saavat energiansa. Energiaa säätäviä ratkaisuja ovat myös etelään päin antava kaksoisjulkisivu, ikkunoiden lämpölasit, valaistusratkaisut sekä tavallista paksummat eristeet seinissä.


title: Viikin ympäristötalo

text: Rakennuksen pääsisäänkäynnin edustalla on Petri Eskelisen metallista ja lasista valmistettu taideteos "Puiden välinen aika". Teoksen nimi viittaa puiden värinmuutokseen kesän vihreydestä ruskan punaisuuteen. Taideteoksen metallirakenteen sisällä on vihreitä, keltaisia, oransseja ja punaisia värilaseja.


title: Euroopan psykologiliittojen federaatio

text: Euroopan psykologiliittojen federaatio (lyh. EFPA; ) on psykologien tieteellinen ja ammatillinen edunvalvontajärjestö Euroopassa. Järjestön jäseniä ovat kansalliset psykologien ammattijärjestöt, kuten Suomen Psykologiliitto.


title: Euroopan psykologiliittojen federaatio

text: Jäsenjärjestöjensä välityksellä EFPAan kuuluu yli 350 000 eurooppalaista psykologia. Vuodesta 2013 lähtien mukana on ollut jäsenjärjestö 37 maasta (15/07/2017). Järjestön suurimmissa jäsenjärjestöissä on kymmeniä tuhansia jäseniä (Italiasta 80 000, Espanjasta 56 000 ja Britanniasta 42 000) ja pienimmissä vain muutamia kymmeniä (Malta 71, San Marino 40 ja Liechtenstein 40).


title: Euroopan psykologiliittojen federaatio

text: Järjestö on perustettu vuonna 1981. Sitä oli perustamassa 13 kansallista psykologiyhdistystä ja järjestön nimi oli aluksi "European Federation of Professional Psychologists’ Associations" (EFPPA). Järjestöstä kehittyi myöhemmin nykyinen EFPA, jonka pääkonttori toimii Brysselissä.


title: Euroopan psykologiliittojen federaatio

text: EFPA julkaisee European Psychologist -lehteä ja järjestää kahden vuoden välein yleiskokouksen (tieteellinen kongressi). Järjestö jakaa erilaisia eurooppalaisia tunnustuksia menestyneille psykologeille (vuonna 2017 uran alkuvaiheen Comenius-palkinnot, Aristotele-palkinto ja Robert Roe -palkinto erinomaisesta psykologisesta panoksesta yhteiskunnalle). EFPA on ollut luomassa muun muassa standardisoitua EuroPsy-pätevyysjärjestemää psykologien ammattipätevyyden osoittamiseksi toisessa maassa, minkä uskotaan helpottavan työskentelyä useassa maassa tai siirtymistä töihin maasta toiseen. Suomen psykologiliiton pitkäaikainen puheenjohtaja Tuomo Tikkanen toimi EFPAn puheenjohtajana vuosina 1999–2007.


title: Euroopan psykologiliittojen federaatio

text: EFPA on vuodesta 1995 lähtien myöntänyt kahden vuoden välein kongressinsa yhteydessä Aristotele-palkinnon () jollekin eurooppalaiselle psykologille tämän erityisen merkittävistä ansioista psykologialle. Vuonna 2003 tunnustus myönnettiin professori Lea Pulkkiselle Suomesta. Vuonna 2017 palkinto myönnettiin tanskalaiselle, Aarhusin yliopiston psykologian laitoksella toimivalle tutkimuskeskukselle. Aristotele-palkinnon saajina ovat olleet:


title: Uolevi Anthoni

text: Väinö Uolevi Anthoni (5. helmikuuta 1932 Toijala – 7. kesäkuuta 2013 Helsinki oli suomalainen yleisesikuntaupseeri, sotilasarvoltaan kenraalimajuri. Hänen vanhempansa olivat everstiluutnantti Väinö Johannes Untamo Anthoni, (s. 24.2.1906 Rauma, k. 24.7.1965 Kokkola) ja Helvi Kyllikki o.s. Saukko (4.3.1905 Lempäälä - 8.8.1981 Helsinki).


title: Uolevi Anthoni

text: Uolevi Anthoni kirjoitti ylioppilaaksi Ikaalisten yhteiskoulusta 1951 ja opiskeli tämän jälkeen Kadettikoulun 38. kadettikurssilla vuosina 1952–1954. Vuonna 1956 Anthoni suoritti yliupseerikurssin ja 1958 kapteenikurssin. Vuosina 1960–1962 Anthoni opiskeli sotakorkeakoulun aseteknillisellä linjalla.


title: Uolevi Anthoni

text:
Uolevi Anthoni suoritti varusmiespalveluksensa Kenttätykistörykmentti 1:ssä vuosina 1951–1952 ja suoritti palvelusaikanaan upseerikoulun. Kadettikoulun jälkeen hän toimi Kenttätykistörykmentti 3:ssa nuorempana upseerina 1954–1955 ja RUK:n opetusupseerina 1955–1956. Tämän jälkeen hän toimi joukkueenjohtajana YK-tehtävissä Suezilla 1956–1957. 1959 hänet määrättiin Karjalan Tykistörykmenttiin patterinpäällikön sijaiseksi vuosiksi 1959–1960. 1962–1963 Anthoni toimi opetusupseerina Asekoulussa Harjavallassa kunnes koulu siirrettiin Kuopioon. 1965 Anthoni toimi Pääesikunnan aseosaston toimistoupseerina ja vuosina 1966–1974 PE:n sotatalousosaston esiupseerina ja toimistopäällikkönä. Vuodet 1974–1976 hän toimi PE:n teknisen toimiston toimistopäällikkönä ja 1976–1980 PE:n sotatalousosaston osastopäällikkönä ja vuodesta 1981 alkaen sotavarustepäällikkönä.
Hänen puolisonsa oli Eeva Marjatta o.s Lainpelto (s. 19.7.1933 Lappeenranta) ja heillä oli kaksi tytärtä.


title: Ruostesarvinokka

text: Ruostesarvinokka eli aikaisemmalta nimeltään ruskosarvinokka ("Anorrhinus tickelli") on sarvinokkien heimon sukuun kuuluva lintu. Sen levinneisyysaluetta ovat eteläinen Myanmar ja kaakkoinen Thaimaa.


title: Ruostesarvinokka

text: Linnun elinalueita ovat vanhat metsät, ja siksi sen kanta varmasti kärsii ainakin kohtalaisesta pienenemisestä. Sen vuoksi se on silmälläpidettävä laji, mutta lisätutkimuksia tarvitaan, jotta voidaan arvioida tilanne kannan pienenemisen, elinalueiden häviämisen ja muiden uhkien kuten metsästyksen aihettaman paineen kannalta.


title: Ruostesarvinokka

text: Lajinimellä kunnioitetaan lintutieteilijä Samuel Tickelliä.


title: Välimuistin yhtenäisyys

text: Välimuistin yhtenäisyys () on tietokoneen suorittimen ja välimuistin ominaisuus.


title: Välimuistin yhtenäisyys

text:
Koska tietokoneen keskumuisti on huomattavasti hitaampaa kuin suorittimen nopeus tätä nopeuseroa lievitetään lisäämällä eri tasoista välimuistia suorittimeen (kuten L3- ja L2-tason välimuistit).
Moniytimellisessä suorittimessa L3-tason välimuisti voi olla jaettu useamman ytimen kanssa L2-tason ollessa rajatumpi pienemmälle määrälle ytimiä.


title: Välimuistin yhtenäisyys

text: Moniprosessointi lisää haastavuuden tasoa koska myös L3-tason välimuisteja voi olla useita eri suoritinpiireillä.


title: Välimuistin yhtenäisyys

text: Jotta suorittimesta saadaan maksimaalinen hyötysuhde olisi tarvittavan tiedon oltava aina saatavilla mahdollisimman lähellä itse suoritinta (L0-taso). Jotta eri suoritinyksiköt eivät käyttäisi vanhentuneita arvoja ("stale") on tiedot päivitettävä myös ylemmän tason välimuistiin sekä itse keskusmuistiin. Lisäksi on huolehdittava että tieto haetaan keskusmuistista välimuistiin tarvittaessa (tiedon päivittyessä) ja minimoimalla tarpeettomat päivitykset.


title: Välimuistin yhtenäisyys

text: Yhtenäisyyden hallinta tulee sitä haastavammaksi mitä suuremmasta järjestelmästä on kyse. Supertietokoneissa käytetään niitä varten kehitettyjä väyläratkaisuja kuten "Remote DMA" RDMA.


title: Välimuistin yhtenäisyys

text: Yhtenäisyyden hallintaan on kehitetty useita protokollia ja mekanismeja.


title: Välimuistin yhtenäisyys

text: Näitä ovat esimerkiksi MSI, MESI, MOSI, MOESI, MERSI, MESIF protokollat sekä "write-once", Synapse, Berkeley, Firefly ja Dragon protokollat.


title: Välimuistin yhtenäisyys

text: Vuonna 2011 ARM ehdotti AMBA 4 ACE protokolla järjestelmäpiirien kanssa käytettäväksi.


title: Välimuistin yhtenäisyys

text: Mekanismit voidaan jakaa "write invalidate" ja "write update" kategorioihin sekä "snooping" ja "directory" pohjaisiin.


title: Välimuistin yhtenäisyys

text: Snooping-mekanismia on ehdotettu vuonna 1983 julkaistussa paperissa.


title: Aleksei Utšitel

text: Aleksei Jefimovitš Utšitel () on venäläinen elokuvaohjaaja, joka on ohjannut elokuvan "Matilda" keisari Nikolai II:n ja venäläisen balettitanssittaren Mathilde Krzesinskan romanssista Nikolain nuoruudessa. Venäjän ortodoksista kirkkoa lähellä oleva järjestö sekä kansanedustaja Natalja Poklonskaja ovat hyökänneet Utšitelia ja elokuvaa vastaan syyttäen sitä pyhimysten loukkaamisesta. Nikolai on kanonisoitu pyhimykseksi.


title: C11

text: C11 on C-kielen ISO-standardiversio ISO/IEC 9899:2011, joka julkaistiin joulukuussa 2011.


title: C11

text: C11 korvaa aiemman standardin C99.


title: Europeade

text: Europeade on suurin Euroopassa järjestettävä kansankulttuurin tapahtuma. Se järjestetään vuosittain vaihtuvassa Euroopan maassa. Vuonna 2016 tapahtuma pidettiin Belgian Namurissa ja vuonna 2017 Suomen Turussa.


title: Europeade

text: Ensimmäinen Europeade järjestettiin 1964. Aloitteen tekivät flandersilainen Mon de Clopper (1922–1998) ja Robert Müller-Kox, syntyjään sleesian-saksalainen. Mon de Clopper oli Europeaden puheenjohtaja vuoteen 1997, ja hänen seuraajansa on Bruno Peeters (s. 1939), myös Flandersista.


title: Europeade

text: Europeaden tavoitteena on edistää Euroopan yhtenäisyyttä, niin että itse kukin voi olla osallinen oman kulttuurinsa kehittämiseen ja edistämisessä, muita kunnioittaen.


title: Abukar Mohamed

text: Abukar Mohamed (s. 1. tammikuuta 1999 Mogadishu, Somalia) on suomalainen jalkapalloilija, joka edustaa italialaista Laziota. Pelipaikaltaan hän on keskikenttäpelaaja. Mohamedilla on sekä Suomen että Somalian kansalaisuudet.


title: Abukar Mohamed

text: Mohamed aloitti uransa Tampereen Pallo-Veikoissa, josta hän siirtyi Turun Palloseuraan alkuvuodesta 2016. Tammikuussa 2017 Mohamed siirtyi italialaiseen Lazioon neljän ja puolen vuoden sopimuksella. Hän pelaa joukkueen alle 19-vuotiaiden joukkueessa.


title: Mastercam

text: Vuonna 1983 Massachusettsiin perustettu CNC Software, Inc. on yksi vanhimmista CAD/CAM- ohjelmistojen kehittäjistä. CNC Softwarein tärkein sekä tunnetuin ohjelma on Mastercam jolla luodaan työstöratoja CNC-työstökoneille. Koneistajat ja insinöörit voivat tuottaa tai ladata CAD tiedostoja ohjelmaan ja niiden pohjalta luoda työstöratoja joka CNC-työstökone käyttää ohjaamaan toimintansa. Mastercam on maailman eniten käytetty CAD/CAM-ohjelmisto. CNC Software, Inc. sijaitsee Tolland, Connecticutissa.


title: Mastercam

text: Mastercamillä on kattava joukko työstöratatyylejä kuten profiili, poraus, tasku, tasaus, kuorinta, kaiverrus, suurnopeustyöstöradat, moniakseliradat ja monia muita työstöratatyyppejä. Erilaisten työstöratoja käyttäen koneistaja pystyy tuottamaan monimutkaisiakin osia tehokkaasti ja tarkasti. Mastercamissä voidaan myös simuloida työstöradat sekä ajaa niitä virtuaalisesti käyttäen ladattuja tai käyttäjän tuottamia virtuaalisia työstökeskuksia.


title: Mastercam

text: Käyttäjät voivat tuoda 3. osapuolten luomia sovelluksia Masteramiin jotka kutsutaan C-hookeiksi. Nämä sovellukset voidaan käyttää vaativissa työstökohteissa tai suunnitelemaan työstöratoja erikoisille työstökonetyypeille.


title: Mastercam

text: Mastercamissä on erilaisia tasoja jotka ovat tarkoitettu erilaisille työstökonetyypeille. Päämääräisesti nämä tasot ovat:


title: Mastercam

text: Mastercam kehitettiin 1983 olemaan edullinen CAM-ohjelma PC:lle aikana jolloin monet CAD/CAM ohjelmistot olivat vielä hyvin kalliita ja tyyppilisen konepajan ulottamattomissa. Aluksi Mastercam keskittyi 2D työstöratoihin mutta myöhemmin laajensi 3D työstöratojen sekä moniakselikoneiden työstöratojen luontiin. Mastercam oli pitkään DOS-pohjainen ohjelmisto kunnes Mastercam X julkaistiin vuonna 2006 milloin Mastercamistä tuli täysin Windows -pohjainen.


title: Mastercam

text: Mastercam on vuodesta 2008 kehittänyt Dynaamista Liikettä hyödyttäviä työstöratatyylejä jotka nopeuttavat työstöaikaa sekä pidentävät työkalujen käyttöikää. Dynaamisessa liikkeessä työkalun koko lastuava pituus käytettään hyväksi rouhimaan materiaalia pois aihiosta ja työkalun liikkeet ovat optimoituja vähentämään työstökoneeseen kohdistuvaa rasitusta.


title: Mastercam

text: Nykyinen versio ohjelmistosta on Mastercam 2017.


title: Mastercam

text: Mastercam on ollut saatavissa suomenkielisenä vuodesta 1987. Suomessa Mastercamiä maahantuo ja myy Zenex Computing Oy.


title: Jodel

text: Jodel on mobiiliviestintäsovellus, jonka alkuperäinen kohderyhmä oli korkeakouluopiskelijat, mutta sen suosio on kasvanut myös muiden keskuudessa. Alkuperäisessä versiossa viitattiin korkeakouluihin lauseilla "The Buzz on Your Campus" sekä "Everything students at your Uni are talking about right now", mutta niitä ei näy enää vuoden 2018 jälkeisissä päivityksissä. Jodelin värit kuvastavat sovelluksen monimuotoisuutta . Sovellus antaa käyttäjien lähettää anonyymisti viestejä ("jodlausta"), jotka näkyvät lähellä oleville käyttäjille. Sijainnit näkyvät tarkkuudella "täällä" 1 kilometrin sisällä, "erittäin lähellä" 2 kilometrin sisällä, "lähellä" 10 kilometrin sisällä sekä "kaukana" yli 10 kilometrin päässä . Jodel käyttää paikantamiseen GPS-tekniikkaa. Viesti voi olla kuva tai 230 merkin pituinen teksti. Kuvan päälle saa luotua lyhyen kuvatekstin. Jokaista Jodeliin lähetettyä viestiä voi kommentoida sekä äänestää ylös tai alas, ja jos viesti saa viisi alas-ääntä enemmän, kuin ylös-ääntä, se poistuu.


title: Jodel

text: Jodel julkaistiin vuoden 2014 lokakuussa, ja jo vuoden 2015 huhtikuussa sillä oli 100 000 käyttäjää ja lokakuussa yli miljoona. Toukokuussa 2016 sovelluksella kirjoitettiin 600 000 viestiä päivässä.


title: Jodel

text: Jodelin "pisteinä" toimii karma, jota käyttäjä kerryttää antamalla ylös-ääniä kanssajodlaajille tai lisäämällä itse sisältöä, joka kerää huomiota. Moderoinnista Jodelissa vastaa pääasiassa käyttäjäkunta itse, sillä saavutettuaan tietyn määrän karmaa, tulee käyttäjälle esiin moderointiominaisuus. Vaadittava karman määrä on vaihdellut ajan myötä, pääasiassa välillä 5 000–50 000.


title: Jodel

text: Sovelluksen käyttöehdot kieltävät sovelluksen käytön alle 18-vuotiailta . Jodelilla on myös "käskyt" ja "arvot". Käskyissä kielletään esimerkiksi henkilökohtaisten tietojen, kuten nimien, osoitteiden ja puhelinnumeroiden paljastaminen, sekä kiusaaminen, vihapuhe, seksuaalinen sisältö, väkivallan edistäminen, roskaposti, mainokset, uudelleenpostaukset, kolmannen osapuolen sisältö sekä spoilerit . Arvot taas muistuttavat Jodelin tarkoituksesta olla muun muassa positiivinen, ystävällismielinen, auttavainen, värikäs, luova ja kunnioittava alusta kaikille .


title: Jodel

text: Jodelissa voi seurata erilaisia kanavia, esimerkiksi eri yliopistoihin, tiedekuntiin ja ainejärjestöihin liittyviä kanavia. Monissa kaupungeissa suosituimmat kanavat ovat "naiset", "bongaukset", "tunnustuksia" sekä "fantasiat". Yksi suosittu kanava on "Selfies", jonne käyttäjät ottavat kuvan kasvoistaan tai osasta kasvojaan menettäen samalla anonymiteettiään. Jodelissa on myös kanava "rahvaat", jonne postataan ironisesti ja lukuisin tahallisin kirjoitusvirhein tarinoita esimerkiksi huonosta koulumenestyksestä ja varhain saaduista lapsista. Jodelin rahvas-käsite ei noudata mitään sanan kolmesta yleisimmästä merkityksestä, vaan se on todennäköisimmin ymmärretty väärin, sillä rahvas ei tarkoita Jodelissa kansanosaa, vaan kansan yksittäistä jäsentä. Tällaisesta rahvas-sanan käytöstä ei löydy mistään muualta Internetistä esimerkkejä.


title: Jodel

text: Jodelin anonymiteetti ja "vapaus sanoa mitä vaan" ovat aiheuttaneet huolta esimerkiksi eräässä somebloggaaja-kirjailijassa, Natalia Tolmatsovassa, jonka mukaan Jodelissa syyllistytään asiattomien ja loukkaavien viestien kirjoitteluun sekä esimerkiksi joissakin yrityksissä, joiden yrityssalaisuuksia on vuodettu Jodeliin. Jodelissa julkaistuista jodlauksista ainakin yksi on johtanut tutkintapyyntöön väärän ilmiannon takia sekä toinen tutkintaan perättömän pommiuhkauksen takia. Toisaalta jotkut ovat saaneet Jodelista ystävänkin.


title: Jodel

text: Jodel saa rahaa sijoittajilta ja lahjoittajilta, jotta he voivat päivittää sovellusta .


title: Runaways (televisiosarja)

text: Runaways on yhdysvaltalainen Josh Schwartzin ja Stephanie Savagen luoma Hulu-tilausvideopalvelussa esitettävä televisiosarja, joka perustuu Marvel Comicsin luomaan supersankariryhmään Karkurit. Sarja sijoittuu Marvel Cinematic Universeen (MCU), jakaen tarinallisen jatkumon sen elokuvien ja muiden televisiosarjojen kanssa. Sarjan tuottavat ABC Signature Studios, Marvel Television ja Fake Empire Productions, Schwartzin ja Savagen toimiessa sarjan showrunnereina.


title: Runaways (televisiosarja)

text: Sarjassa Rhenzy Feliz, Lyrica Okano, Virginia Gardner, Ariela Barer, Gregg Sulkin ja Allegra Acosta näyttelevät Karkureiden jäseniä, jotka yhdistävät voimansa pysättääkseen, omien vanhempiensa muodostaman rikollisorganisaation PRIDE, jonka jäseniä näyttelevät Angel Parker, Ryan Sands, Annie Wersching, Kip Pardue, Ever Carradine, James Marsters, Brigid Brannagh, Kevin Weisman, Brittany Ishibashi, James Yaegashi ja Julian McMahon. Marvel Studios alkoi kehittää "Runaways"-elokuvaa jo toukokuusta 2008 alkaen ennen kuin se hyllytettiin "The Avengersin" tieltä. Elokuussa 2016 Marvel Television julkisti Hulun tilanneen "Runawaysille" pilottijakson, joka kuvattiin Los Angelesissa helmikuussa 2017. Sarja tilattiin virallisesti toukokuussa 2017.


title: Runaways (televisiosarja)

text: Ensimmäisen tuotantokauden kolme ensimmäistä jaksoa julkaistiin Hulussa 21. marraskuuta 2017 ja kauden loput jaksot julkaistiin yksitellen viikottain 9. tammikuuta 2018 asti. 13 jakson mittainen toinen tuotantokausi julkaistiin kokonaisuudessaan 21. joulukuuta 2018.


title: Runaways (televisiosarja)

text: Kuusi erilaiset taustat omaavaa teini-ikäistä yhdistävät voimansa omia rikollisvanhempiaan ja näiden perustamaa PRIDE-organisaatiota vastaan.


title: Runaways (televisiosarja)

text: Old Lace, Gert Yorkesin geenimanipuloitu "Deinonychus" on toteutettu nukkena.


title: Runaways (televisiosarja)

text: Marvel Studios palkkasi toukokuussa 2008 Brian K. Vaughanin tekemään käsikirjoitukseen elokuvalle, joka perustuisi Vaughanin luomaan "Runaways"-sarjakuvaan. Huhtikuussa 2010 Marvel palkkasi Peter Sollettin ohjaamaan elokuvan, ja kuukauden kuluttua Drew Pearce allekirjoitti sopimuksen uuden käsikirjoituksen tekemisestä. Elokuvan kehitys keskeytettiin lokakuussa, ja Pearce selitti syyskuussa 2013, että "Runaways"-elokuva hyllytettiin "The Avengersin" tieltä ja että elokuva toteutettaisiin aikaisintaan osana Marvel Cinematic Universen kolmatta vaihetta. Lokakuussa 2014, kun Marvel julkisti kolmanneen vaiheen elokuvat, eikä "Runaways" ollut niiden joukossa. Marvel Studiosin puheenjohtaja Kevin Feige sanoi projektilla olevan ”yhä mahtava käsikirjoitus, joka on tallessa käsikirjoitusholvissamme... Se on tulevia elokuvia ja televisiosarjoja koskevissa keskusteluissamme se, josta aina puhumme, koska meillä on siitä selvä luonnos. [Mutta] emme voi tehdä niitä kaikkia.”


title: Runaways (televisiosarja)

text: Marvel Television ja ABC Studios odottivat oikeaa showrunneria viemään hahmot televisioon. Josh Schwartz ja Stephanie Savage (joiden yhtiöllä Fake Empire Productionsilla oli yleinen sopimus ABC Studiosin kanssa) ottivat asian puheeksi tapaamisessaan studion kanssa. Elokuussa 2016 kaksikko keskusteli Marvelin kanssa "Runawaysin" toteuttamisesta televisiosarjana. Saman kuukauden aikana, Marvel Television, ABC Signature Studios, ja Fake Empire Productions julkistivat suoratoistopalvelu Hulun tilanneen sarjalle "Marvel’s Runaways" pilottijakson sekä käsikirjoituksia kokonaisen tuotantokauden verran. Hulun uskottiin jo "silmäilleen sarjaa tuotettavaksi kokonaisen tuotantokauden verran". Schwartz ja Savage käsikirjoittivat pilotin ja toimivat myös sarjan showrunnereina sekä Jeph Loebin ja Jim Choryn ohella vastaavina tuottajina. Fake Empiren Lis Rowinski toimii sarjan tuottajana, ja Vaughan toimii vastaavana konsulttina. Vaughan huomatti tästä, että "hän kävi läpi konsultoi hieman prosessin alkuvaiheessa", mutta tunsi, että sarja ”löysi Josh Schwartzista ja Stephanie Savagesta ihanteelliset 'kasvattivanhemmat'... [jotka] rakastavasti sovittivat [sarjakuvat] tyylikkääksi draamaksi, joka tuntuu nykyaikaiselta Los Angelesilta.” Hän myös ylisti sarjan työryhmää ja käsikirjoittajia ja tunsi, että pilottijakso näytti ”aivan Adrian Alphonan sarjakuvalta”, taiteilijan, joka teki yhteistyötä Vaughanin kanssa, kun tämä loi hahmot. Toukokuussa 2017 Hulu tilasi sarjalle kokonaisen tuotantokauden.


title: Runaways (televisiosarja)

text: Helmikuussa 2017 Marvel julkisti, että Rhenzy Feliz näyttelee Alex Wilderia, Lyrica Okano Nico Minorua, Virginia Gardner Karolina Deania, Ariela Barer Gertrude ”Gert” Yorkesia, Gregg Sulkin Chase Steinia ja Allegra Acosta Molly Hernandezia, joka perustuu sarjakuvissa esiintyneeseen mutantti Molly Hayesiin. Pian tämän jälkeen, Marvel julkisti myös PRIDE:n jäsenten näyttelijät. Randy Sands ja Angel Parker näyttelevät Alexin vanhempia Geoffrey ja Catherine Wilderia, Brittany Ishibashi ja James Yaegashi Nicon vanhempia Tina ja Robert Minorua, Kevin Weisman ja Brigid Brannagh Gertin vanhempia Dale ja Stacey Yorkesia, Annie Wersching ja Kip Pardue Karolinan vanhempia Leslie ja Frank Deania sekä James Marsters ja Ever Carradine Chasen vanhempia Victor ja Janet Steinia. Tina Minorun nimen jakava hahmo esiintyi aiemmin elokuvassa "Doctor Strange" pienessä roolissa yhtenä Mystisen magian mestareista, näyttelijänään Linda Louise Duan. Tuottajat tunsivat, että heillä oli täysi vapaus luoda erillinen versio hahmosta, koska Duanin version nimi esiintyi ainoastaan lopputeksteissä. Elokuussa 2017 paljastettiin, että Julian McMahon näyttelee sarjassa salaperäistä Jonahia. Loeb ylisti Patrick Rushia näyttelijöiden valinnasta, selittäen, että kaikki "Runawaysin" päänäyttelijät olivat tuottajien ensimmäiset vaihtoehdot rooleihin. Suurinta osaa lapsista näyttelevät ”tuoreet kasvot”, mikä oli tarkoituksellinen päätös.


title: Runaways (televisiosarja)

text: Pilottijakson kuvaukset alkoivat Los Angelesissa 11. helmikuuta 2017 ja päättyivät 3. maaliskuuta 2017. Ohjaaja Brett Morgen sai Marvelilita ja Hululta vapaat kädet sarjan ulkoasun luomiselle, ja hän halusi luoda tunteen, joka oli ”erittäin maadoitettu ja aito”. Hän halusi myös eristää toisistaan Karkureiden kädessä pidettävän ja rakeisen maailman sekä PRIDE:n tyylillisemmän maailman. Hän tunsi, että jälkimmäistä voitaisiin tutkia enemmän sarjan edetessä, mutta ei saanut ohjata sarjan muita jaksoja. Näyttelijöiden ja työryhmän keskuudessa oli huolia siitä, että tulevat käsikirjoittajien lakko estäisi sarjan tuotannon etenemisen, mutta lakkoa ei tullut, jolloin loput sarjan kuvauksista aloitettiin kesäkuussa, jälleen Los Angelesissa. Ensimmäisen tuotantokauden tuotanto päättyi 21. lokakuuta. Toisen tuotantokauden tuotanto alkoi Los Angelesissa 23. huhtikuuta 2018 ja kestivät syyskuun loppuun asti.


title: Runaways (televisiosarja)

text: Toukokuussa 2017 Siddhartha Khosla palkattiin säveltämään sarjan musiikki. Khosla sanoi, että lauluntekijähistoriansa vuoksi hänen sävellyksiinsä kuuluu ”näiden tarinalaulujen kanssa työskenteleminen sekä niiden kudonta eri jaksojen läpi”. Hän kuvaili "Runawaysin" säveltämisetä ”täysin syntetisoiduksi”, hyödyntäen analogisia syntetisaattoreita 1980-luvulta, erityisesti Roland Juno-60 -syntetisaattoria ja Oberheim Electronicsin malleja. Khosla vertasi sävellystensä ”vaihtoehtoista tuntumaa” Depeche Modeen, lisäten ”Siinä on kapinan elementtejä, jotka menevät äänentoistoltaan sellaiseksi mikä on hieman boksin ulkopuolella, ei-perinteistä, tunsin sen olevan sopiva lähestymistapa. Tuntuu kuin tekisin tästä ohjelmasta taidetta.” Alex Patsavas on sarjan musiikin päävastaava, toimittuaan samoissa tehtävissä myös Schwartzin ja Savagen edellisissä sarjoissa.


title: Runaways (televisiosarja)

text: Loeb vahvisti heinäkuussa 2017, että sarja sijoittuisi MCU:hun, mutta Kostajien toimet eivät vaikuta sarjan hahmoihin, sanoen esimerkkinä ”Seuraisitko Rautamiestä [sosiaalisessa mediassa] vai seuraisitko jotakuta ikäistäsi? Se tosiasia, että he ovat löytäneet toisensa ja selvittävät tätä mysteeriä, on tällä hetkellä mistä me huolehdimme, ei se mitä Kapteeni Amerikka tekee.” Showrunnerit pitivät sarjan yhteyttä MCU:hun "vapauttavana”, koska se antaa heidän sijoittaa sarja universumiin, jossa supersankarit ja fantasia ovat jo olemassa, eikä siten ole tarpeen tarvitse selittää katsojille.


title: Runaways (televisiosarja)

text: "Runawaysin" kolme ensimmäistä jaksoa julkaistiin Huluun 21. marraskuuta 2017, sarjan koostuessa 10 jaksosta. Loput ensimmäisen tuotantokauden jaksot julkaistiin viikoittain 9. tammikuuta 2018 asti. 8. tammikuuta 2018 Hulu tilasi sarjalle 13 jakson mittaisen toisen tuotantokauden, joka julkaistaan kokonaisuudessaan 21. joulukuuta 2018.


title: Klikinsäästäjä

text: Klikinsäästäjä on suomalainen verkkosivusto ja Facebook-yhteisö. Yhteisön on perustanut Lauri Skön kesällä 2015 vastalauseena klikkiotsikoiden lisääntymiselle internetissä. Klikinsäästäjä kokoaa päivittäin Facebook-sivulleen juttuja, joiden otsikot antavat turhia lupauksia sisällöstä. Sivustolla kuka tahansa voi ilmiantaa klikkauksia kalastelevan otsikon. Ilmiannon ohessa kerrotaan, mistä jutussa on oikeasti kyse ja miten otsikko kannattaisi muotoilla. Yhteisö on kerännyt Facebookissa yli 160 000 tykkääjää ja Klikinsäästäjä on voittanut Some Awardsien Vuoden someilmiö -palkinnon vuonna 2016.


title: Klikinsäästäjä

text: Klikinsäästäjän ylläpitäjät julkaisivat maaliskuussa vuonna 2016 Momentum-sovelluksen, joka seuloo uutisvirrasta pois klikkiotsikoita. Ensimmäisen vuorokauden aikana sovellus keräsi tuhat testaajaa. Sovellus kokoaa yhteen uutisia suurimpien suomalaisten sanomalehtien ja tv-kanavien verkkosivuilta. Jos käyttäjä pitää jotakin otsikkoa klikkiotsikkona, hän voi ehdottaa tilalle selkeämpää otsikkoa. Mikäli muut käyttäjät äänestävät tämän otsikon alkuperäistä paremmaksi, se korvaa sovelluksessa alkuperäisen otsikon.


title: Klikinsäästäjä

text: Sovellus näyttää käyttäjälleen kohdennettuja mainoksia. Momentum kehittää mainontaa siihen suuntaan, että myös lukijat kokevat sen hyödyllisenä ja kiinnostavana. Momentumin käyttäjä voi kuitenkin halutessaan käyttää sovellusta ilman mainoksia.


title: Klikinsäästäjä

text: Momentum-sovellus ei ole enää saatavilla Google Play -kaupasta.


title: Jonas Nay

text: Jonas Nay (20. syyskuuta 1990 Lyypekki, Länsi-Saksa) on saksalainen näyttelijä ja muusikko. Suomessa hänet tunnetaan luultavasti parhaiten pääosasta televiosarjassa "Deutschland 83".


title: Jonas Nay

text: Jonas Nay aloitti näyttelijänuransa vuonna 2005 näyttelemällä saksalaisessa lastenohjelmassa "Vier gegen Z". Tämän jälkeen hän vieraili useissa saksalaisissa rikos- ja draamasarjoissa. Vuonna 2010 hän näytteli lyhytelokuvassa "Morgen ist auch noch ein Tag". Vuonna 2013 hän teki ensimmäiset elokuvaroolinsa elokuvissa "Dear Courtney" ja "König von Deutschland". Vuonna 2015 hän tähditti miespääosaa televisiosarjassa "Deutschland 83", josta tuli kansainvälinen menestys. Hän toimii myös Nortern Lights -nimisen yhtyeen päälaulajana.


title: Jonas Nay

text: Hän suoritti siviilipalveluksen työskentelemällä vammaisuudesta kärsivien parissa.


title: Viestur Kairish

text: Viestur Kairish () (s. 30. tammikuuta 1971) on latvialainen ooppera-, elokuva- ja teatteriohjaaja. Hän on tehnyt menestyneen uran oopperaohjaajana Saksassa ja Latviassa. Elokuvat ja näytelmät, joita hän on ohjannut, ovat kiertäneet eurooppalaisia festivaaleja.


title: Viestur Kairish

text: Kairish valmistui elokuva- ja teatteriohjaajaksi Latvian kulttuuriakatemiasta vuonna 1997. Sen jälkeen hän on ohjannut näytelmiä Latviassa ja ulkomailla. Useat hänen ohjauksistaan ovat saavuttaneet kansainvälistä mainetta ja hän on ohjannut töitä muun muassa Berliinin ja Kölnin oopperaan.


title: Viestur Kairish

text: Kairish ohjasi suomalais-latvialaisena yhteistuotantona valmistetun Melanijan tie elokuvan, joka oli Latvian kaikkien aikojen suurin elokuvahanke. Elokuva kuvasi 1940-luvun Latviaa ja Stalinin aiheuttamien karkotusten vaikutusta latvialaisten elämään.


title: Annika Sandelin

text: Annika Sandelin (s. 1972 Helsinki) on suomenruotsalainen kirjailija.


title: Annika Sandelin

text: Sandelin osallistui 12 muun kanssa vuonna 2001–2002 Åbo Akademin ensimmäiseen kirjailijakoulutukseen "Litterärt skapande". Hän on kirjoittanut lasten- ja nuortenkirjoja.


title: Signe Mörne

text: Signe Antoinette Mörne, o.s. "Hagelstam" (1875–1952), oli suomalainen näyttelijä, lausuja ja kirjailija.


title: Signe Mörne

text:
Signe Mörne kävi Helsingin Ruotsalaisen teatterin oppilaskoulun ja opiskeli teatterialaa Kööpenhaminassa Betty Henningsin oppilaana. Hän oli Ruotsalaisen teatterin näyttelijä 1915–1920. Hän esiintyi ensimmäisen kerran oppilaskoulun kanssa 1915 Helena Nybomin näytelmässä "Silkeshärvan", Ida Branderin opastuksella. Seuraavana vuonna Mörne näyttelijä jälleen oppilaskoulun kanssa Einar Christiansenin komediassa "Skvaller (Folkesnak)". Viimeisen kerran hän näytteli vuonna 1917, ja kyseessä oli August Strindbergin "Påsk", jossa hänen roolinsa oli Kristina.
Mörnen näyttelijänura oli lyhyt mutta kiinnostus teatteriin säilyi koko eliniän, sillä hän esiintyi lausujana.


title: Signe Mörne

text:
Mörne avioitui runoilija Arvid Mörnen kanssa 1899, ja heille syntyi kolme lasta, joista Barbro Mörnestä tuli kääntäjä ja kirjailija. Vuodesta 1923 aivan viime vuosiin saakka hän oli Kauniaisissa Itäisen ruotsalaisen seurakunnan yhdistyksen puheenjohtaja. Hän oli myös mukana espoolaisen Solvallan lastetarhan toiminnassa.
Mörne kirjoitti yhdessä tyttärensä Barbro Mörnen kanssa kirjan "Soldatbrev från Finlands krig 1939–1940" (Söderströms 1940).


title: Signe Mörne

text: Kauniaisissa on Mörnen mukaan nimetty Signenkuja, jonka varrella on perheen rakennuttama huvila.


title: Saksan 20. vuoristoarmeija

text: Saksan 20. armeija perustettiin 14. tammikuuta 1942 Lapin armeijana (), jonka tehtävänä oli johtaa Pohjois-Norjassa ja Suomessa olevia Saksan maavoimien joukkoja toisessa maailmansodassa. Yhtymän nimi muutettiin 20. vuoristoarmeijaksi 22. kesäkuuta 1942. Yhtymä lakkautettiin Norjassa Saksan antauduttua.


title: Saksan 20. vuoristoarmeija

text: Johtajan ohjeen No 37 seurauksena 7. marraskuuta 1941 annetuissa täydentävissä OKW:n ohjeissa määrättiin Dietl perustamaan Lapin armeijan päämaja niin pian kuin mahdollista ja Norjan armeijan päämajan palata Norjaan. Lapin armeijan tuli ottaa johtoonsa kaikki Suomessa olevat saksalaiset joukot.Armeijan komentajina olivat:


title: Espanjan ympäriajo 2014

text: Espanjan ympäriajo 2014 oli järjestyksessään 69. Espanjan ympäriajo. Se alkoi 23. elokuuta Jerez de la Fronterasta ja päättyi Santiago de Compostelaan 14. syyskuuta 2014. Ympäriajo sisälsi 21 etappia, joiden yhteispituus oli 3 181,5 kilometriä.


title: Espanjan ympäriajo 2014

text: Alberto Contador voitti kokonaiskilpailun, Chris Froome oli toinen ja Alejandro Valverde sijoittui kolmanneksi. Pistekilpailun voitti John Degenkolb, mäkikirikilpailun Luis León Sánchez, yhdistelmäkilpailun Alberto Contador ja joukkuekilpailun Team Katusha.


title: Zagrebin raitiotieliikenne

text: Zagrebin raitioliikenne on yksi Zagrebin julkisen liikenteen muodoista.


title: Zagrebin raitiotieliikenne

text: Zagrebin kaupunki kasvoi 1800-luvun lopulla merkittävästi, minkä myötä kaupungin johto alkoi miettiä raitiotien perustamista. Ranskalaisinsinööri Raoul Pierre Alexandre Gautier ehdotti hevosraitiotien rakentamista, mutta varojen puutteen vuoksi kaupunginhallitus ei hyväksynyt suunnitelmia. Tämän myötä Gautier rakennutti raitiotien itse. Lupa rakennustöille annettiin 1890-luvun vaihteessa.


title: Zagrebin raitiotieliikenne

text: Rakennustyöt aloitettiin maaliskuussa 1891 ja hevosraitiotie avattiin saman vuoden syyskuussa. Linjasto oli rakennettu kahdeksan kilometriä pitkäksi.


title: Zagrebin raitiotieliikenne

text: Hevosraitiotie ei pitkään kuitenkaan vastannut kaupungin kasvavia tarpeita, jonka myötä raitiotie haluttiin sähköistää. Sopimus raitiotien sähköistämisestä allekirjoitettiin vuonna 1909 ja ensimmäinen sähköinen raitiotielinja avattiin virallisesti elokuussa 1910. Hevosraitiotie oli toiminnassa kuitenkin vielä jonkin aika, kunnes hevoset siirrettiin Velika Goricaan.


title: Zagrebin raitiotieliikenne

text: Ensimmäinen maailmansota vaikeutti raitiotien toimintaa, sillä armeija tarvitsi ajolangoissa käytettyä metallia ja varaosien hankinta oli vaikeaa. Sodan jälkeen, vuonna 1922, kaupunkiin saatiin ensimmäinen kroatialaisvalmisteinen raitiovaunu.


title: Zagrebin raitiotieliikenne

text: 1950-luvulla kalustoa uusittiin hankkimalla Đuro Đakovićilta uusia TMK 101-mallin raitiovaunuja. Uudemmat TMK 201-mallin vaunut toimitettiin vuosien 1973–1974 aikana. Myöhemmin vuosina 1976–1986 raitiovaunuja toimitti tšekkoslovakialainen ČKD Tatra. Yhtiö toimitti kaupunkiin vaunumalleja Tatra T4 Tatra KT4.


title: Zagrebin raitiotieliikenne

text: Raitiovaunuverkostoa laajennettiin 1970- ja 1980-luvuilla Sopotin kautta Novi Zagrebin alueelle.


title: Zagrebin raitiotieliikenne

text: Kroatian itsenäistymisen jälkeen Zagrebački električni tramvaj otti raitiotien liikennöinnin vastuulleen. Koska rahaa uusiin kalustohankintoihin ei ollut, joutui kaupunki 1990-luvun puolivälissä ostamaan käytettyjä GT6-vaunuja Saksasta. Linjastoa pystyttiin kuitenkin 2000-luvun alussa laajentamaan Dubeciin sekä Prečkoon. Lisäksi kaupunkiin hankittiin ensimmäiset matalalattiaiset raitiovaunut, jotka valmisti Crotram.


title: Tomb Raider (vuoden 2018 elokuva)

text: Tomb Raider on vuonna 2018 ensi-iltansa saanut yhdysvaltalainen seikkailuelokuva, jonka on ohjannut Roar Uthaug. Se perustuu Crystal Dynamicsin vuonna 2013 julkaisemaan samannimiseen videopeliin. "Tomb Raider" sai maailmanensi-iltansa Berliinissä 2. maaliskuuta 2018. Elokuvateattereihin se ilmestyi 16. maaliskuuta 2018.


title: Tomb Raider (vuoden 2018 elokuva)

text: Vuonna 2011 GK Films sai elokuvaan oikeudet, ja yhtiö alkoi suunnitella "Tomb Raider" -sarjalle uudelleenkäynnistyselokuvaa.


title: Tomb Raider (vuoden 2018 elokuva)

text: Maaliskuussa 2013 MGM liittyi GK Filmsin seuraksi kehitys- ja tuotantotiimiin. MGM kertoi kesäkuussa 2013 sopineensa elokuvan käsikirjoittamisesta Marti Noxonin kanssa.


title: Tomb Raider (vuoden 2018 elokuva)

text: Ensimmäisenä näyttelijänä elokuvaan valittiin ruotsalainen Alicia Vikander Lara Croftin rooliin.


title: Tomb Raider (vuoden 2018 elokuva)

text: Elokuvan kuvaukset aloitettiin tammikuussa 2017.


title: Thanks a Lot

text: Thanks a Lot on Ernest Tubbin studioalbumi vuodelta 1964. Se sijoittui "Billboard Country Albums" -listan sijalle 7.


title: Gualicho

text: Gualicho (nimi viittaa tehuelchet-intiaanien gualichu-nimiseen pahaan henkeen) oli teropodidinosaurusten suku. Suvun tyyppilaji oli Gualicho shinyae. "Gualicho" eli nykyisessä Pohjois-Patagoniassa, joka silloin oli Etelä-Amerikan saari-manner erillään jättiläismanner Gondwanasta. Fossiilit löytyivät Huinculin muodostumasta, myöhäiseltä Cenomanum-vaiheelta varhaiselle Turonia-vaiheelle myöhäisliitukaudella, noin 93 miljoonaa vuotta sitten.


title: Gualicho

text: Kuten tunnetulla "Tyrannosauruksella", johon sitä on verrattu, 6–7 metriä pitkällä "Gualicholla" oli lyhentyneet käsivarret ja kaksisormiset kädet. Tämä havainto osoittaa, että carnosaurit olivat kohteena samaan raajojen pienentymiskehitykseen kuin tyrannosauridit ja abelisauridit.


title: Gualicho

text: 13. helmikuuta 2007, Akiko Shinya, Field Museum of Natural Historyn valmistelija, itään Ezequiel Ramos Mexía Säiliö Rancho Violantelta, löysi tieteelle uudelle teropodille kuuluneen luurangon. Vuonna 2016 näyteen nimesivät ja kuvasivat Sebastián Apesteguía, Nathan D. Smith, Rubén Juarez Valieri ja Peter J. Makovicky. Suvun nimi on johdettu sanasta "gualichu", paikallisen kansanperinteen demonista. Lajinimi on annettu eläimen löytäjän Shinyan kunniaksi.


title: Gualicho

text: Sen holotyppi, MPCN PV 0001, koostuu osittaisesta luurangosta josta puttuu kallo. Se sisältää neljä selkänikamaa, kolme nikamaa keskeltä häntää, kylkiluita, vatsa-kylkiluiden kori, vasen hartiavyö, vasen eturaaja, oikea kyynärvarsi, molempien häpyluiden alapäät, oikea reisiluu, vasemman reisiluun alapää, oikean värttinäluun yläpäät ja pohjelbuu, osia molemmista jalkapöydänluista ja kolme varvasta oikeasta jalasta. Useimmat luut olivat paljaana alkuperäisessä anatomisessa asennossaan, mutta paljon luurangosta oli tuhoutunut eroosiosta.


title: Gualicho

text: "Gualichon" on ehdotettu oleen synonyymi megaraptori "Aoniraptorin" kanssa, joka myös tunnetaan myös Huincul muodostumista ja paljastui tällä Violante paikalla. Niillä oli yhtäläisyyksiä häntänikamissa.


title: Gualicho

text: "Aoniraptor" ei kuitenkaan täytä ICZN:n artikkelin 8.5.3 vaatimuksia, eli se on virheellinen nomen nudum.


title: Gualicho

text: Fylogeneeneettisesti "Gualicho" esittelee kaksi vaihtoehtoa: megaraptorit ja neovenatoridit olivat joko carnosaureja, tai teropodeja läheisempää sukua coelurosaureille kuin carnosaureille.


title: Gualicho

text: Alla kladogrammi Sebastián Apesteguía, Nathan D. Smith, Rubén Juarez Valieri ja Peter J. Makovicky (2016) tutkimuksen mukaan:


title: Italian ympäriajo 2017

text: Italian ympäriajo 2017 oli järjestyksessään 100. Italian ympäriajo. Se alkoi Algherosta 5. toukokuuta ja päättyi Milanoon 28. toukokuuta 2017.


title: Vähä Kausjärvi

text: Vähä Kausjärvi on Pirkanmaalla Lempäälässä sijaitseva järvi, joka kuuluu Kokemäenjoen vesistössä Vanajaveden–Pyhäjärven alueen Myllyojan valuma-alueeseen.


title: Vähä Kausjärvi

text: Järven pinta-ala on 13 hehtaaria ja sen vedenpinnan korkeus on 116,6 metriä meren pinnan yläpuolella. Siihen laskee kolme metsäojaa lähiympäristön ojitetuilta soilta eikä ojien latvoilla ole enää muita järviä. Vähä Kausjärvi on siten valuma-alueensa latvajärviä. Järven laskuoja Toussunoja lähtee järven lounaispäästä ja se putoaa 11 metriä lähes 600-metrisellä matkallansa Kyynäröjärveen. Järvi on 1,2 kilometriä pitkä, 250 metriä leveä ja sen rantaviivan pituus on 2,6 kilometriä. Sen leveintä kohtaa lukuun ottamatta järvi on muutoin hyvin kapea. Lähiympäristö on asumatonta kumpareista moreenimaastoa. Järven pohjoispäätä sivuaa metsätie, joka lähtee seututieltä 130 Lastustenkulmalta ja joka vie Tervajärven pohjoispuolelle. Sivuamiskohdan lähellä sijaitsee laavu ja nuotiopaikka, jotka kuuluvat Birgitan polun reitistöön.


title: Vähä Kausjärvi

text: Järvi sijaitsi metsässä ja sen kautta kulki ainoastaa talvite, jonka korvasi myöhemmin vuoden 1975 peruskartassa näkyvä metsäautotie. Hailunrahkan luontainen puro avattiin koneellisesti kaivetulla suo-ojalla samaan karttaan mennessä.


title: Mörne

text: Mörne on sukunimi. Se on muun muassa seuraavien suomalaisten henkilöiden sukunimi:


title: Salla Vuorikoski

text: Salla Vuorikoski (s. 1977) on suomalainen toimittaja, joka työskentelee Suomen Kuvalehdessä. Aikaisemmin hän on työskennellyt MTV Uutisissa sekä Yle Uutisissa.


title: Salla Vuorikoski

text: Hän työskenteli MTV:ssä vuosina 2002–2015 muun muassa "45 minuuttia" -ohjelmassa sekä MTV:n uutistoimituksessa. Vuodesta 2016 lähtien hän oli Ylen ajankohtaistoimittaja, kunnes irtisanoutui tehtävästään pääministeri Juha Sipilää ja Terrafame-kaivoksen rahoituspäätöstä koskeneen kohun seurauksena ja siirtyi Suomen Kuvalehden palvelukseen. Opiskeluaikanaan hän työskenteli Ylen Radio Keski-Suomessa.


title: Salla Vuorikoski

text: Vuorikoski ja Jussi Eronen saivat vuonna 2009 Bonnierin journalistipalkinnon kategoriassa vuoden journalistinen teko WinCapita-uutisoinnistaan. Vuorikoski sai Lumilapio-palkinnon vuonna 2010 Nova Group -yhtiötä koskeneista jutuista, jotka hän teki yhdessä Erosen ja Raija Kantomaan kanssa. Vuorikoski valittiin Vuoden kellokkaaksi 2016.


title: Salla Vuorikoski

text: Toukokuussa 2017 julkaistiin Vuorikosken, Erosen ja Jarno Liskin kirjoittama kirja "Ylegate", joka käsittelee Ylen kriisiä.


title: Franssila

text: Franssila on suomalainen sukunimi. Tunnettuja Franssiloita:


title: Norprogesteroni

text: Norprogesteroni (CHO) on steroideihin kuuluva orgaaninen yhdiste.


title: Norprogesteroni

text: Norprogesteroni muistuttaa rakenteeltaan huomattavasti progesteronia ja poikkeaa siitä ainoastaan siten, että asemassa 19 olevaan hiileen ei ole sitoutunut metyyliryhmää. Norprogesteronin havaittiin olevan vaikutuksiltaan samankaltainen progesteronin kanssa, mutta tätä 4–8 voimakkaampi. Norprogesteronia on tutkittu muun muassa kohdunkaulansyövän hoitoon, jossa se osoittautui ruiskeena annettuna tehokkaaksi. Norprogesteronin ominaisuuksia tutkivat muun muassa Carl Djerassi ja Luis Miramontes ja heidän tutkimuksensa johtivat myöhemmin noretisteronin kehittämiseen.


title: Norprogesteroni

text: Ensimmäisen kerran norprogesteronia valmisti Maximilian Ehrenstein vuonna 1944 12-vaiheisella prosessilla lähtien strofantidiinista. Näin saatu tuote oli suhteellisen epäpuhdasta ja vuonna 1951 Djerassi ja Miramontes valmistivat yhdistettä puhtaana Birch-pelkistyksen avulla aromaattisesta lähtöaineesta.


title: Annika Hicks

text: Annika Hicks (s. 26. kesäkuuta 1991) on kanadalainen maastohiihtäjä.


title: Annika Hicks

text: Hicks kilpaili maastohiihdon maailmancupissa ensimmäisen kerran joulukuussa 2012 Canmoressa. Ensimmäiset maailmancupin pisteensä hän saavutti helmikuussa 2017 oltuaan Pyeongchangin 15 kilometrin yhdistelmäkilpailussa 26:s.


title: Sadie White

text: Sadie White (s. 8. tammikuuta 1996) on kanadalainen maastohiihtäjä.


title: Sadie White

text: White kilpaili maastohiihdon maailmancupissa ensimmäisen kerran helmikuussa 2017 Pyeongchangissa. Siellä hän sijoittui 15 kilometrin yhdistelmäkilpailussa 29:nneksi saavuttaen ensimmäiset maailmancupin pisteensä. Hän oli kilpailun viimeinen maaliintulija.


title: Dahria Beatty

text: Dahria Beatty (s. 7. maaliskuuta 1994) on kanadalainen maastohiihtäjä.


title: Dahria Beatty

text: Beatty kilpaili maastohiihdon maailmancupissa ensimmäisen kerran Canmoressa joulukuussa 2012. Ensimmäiset maailmancupin pisteensä hän saavutti maaliskuussa 2016 oltuaan Ski Tour Canadan perinteisen hiihtotavan sprintissä Canmoressa 15:s. Normaalissa maailmancupin kilpailussa hänen paras sijoituksensa on 25:s sija Davosin vapaan hiihtotavan sprintistä joulukuussa 2016.


title: Suomen Psykologinen Seura

text: Suomen Psykologinen Seura on psykologian alan tieteellinen yhdistys, joka pyrkii tukemaan ja kehittämään psykologista tutkimus- ja julkaisutoimintaa sekä psykologian alan käytännön toimintaa Suomessa. Vuonna 1952 perustettu yhdistys osaltaan tuo yhteen ja luo kanssakäymistä psykologian perustutkimuksen ja soveltavan psykologian edustajien välille Suomessa.


title: Suomen Psykologinen Seura

text: Suomen Psykologinen Seura kuuluu suomalaisena psykologijärjestönä vuonna 1889 perustettuun Kansainväliseen psykologisten tieteiden unioniin (International Union of Psychological Sciences, IUPsyS) ja psykologisia testejä koordinoivaan järjestöön (International Test Commission). Yhdistys on jäsen myös suomalaisten tieteellisten yhdistysten kattojärjestössä Tieteellisten seurain valtuuskunnassa.


title: Suomen Psykologinen Seura

text:
Yhdistys järjestää kahden vuoden välein kansallisen psykologian alan kongressin yhdessä Suomen Psykologiliiton sekä Suomen Psykologian Opiskelijain Liiton kanssa. Lisäksi yhdistyksen jaostot järjestävät tyypillisesti 1-2-päiväisiä kokouksia alaltaan. Suomen Psykologinen Seura järjestää myös muita kokouksia ja esitelmätilaisuuksia. Yhdistys kustantaa vertaisarvioituja empiirisiä tutkimuksia julkaisevaa Psykologia-lehteä
sekä monografisarjoja Acta Psychologica Fennica A ja B. Seuran edustaja osallistuu myös Scandinavian Journal of Psychologyn ja International Journal of Psychologyn toimitusneuvostoihin. Seura jakaa joitain palkintoja ja apurahoja ansiokkaille väitöskirja ja pro gradu -töille.


title: Chisa Ōbayashi

text: Chisa Ōbayashi (s. 27. joulukuuta 1984) on japanilainen maastohiihtäjä.


title: Chisa Ōbayashi

text: Ōbayashi kilpaili maastohiihdon maailmancupissa ensimmäisen kerran Ramsaussa joulukuussa 2004. Ensimmäiset maailmancupin pisteensä hän saavutti yli 12 vuotta myöhemmin Pyeongchangissa helmikuussa 2017 sijoituttuaan 15 kilometrin yhdistelmäkilpailussa 18:nneksi. Ennen sitä hän oli ollut parhaimmillaan maailmancupissa 37:s. Ōbayashi osallistui Oberstdorfin MM-kilpailuihin 2005 sijoittuen 15 kilometrin yhdistelmäkilpailussa 47:nneksi, 30 kilometrin perinteisen hiihtotavan yhteislähtökilpailussa 48:nneksi ja 10 kilometrin vapaan hiihtotavan kilpailussa 52:nneksi.


title: Herman Koch

text: Herman Koch (s. 5. syyskuuta 1953 Arnhem, Alankomaat) on alankomaalainen kirjailija. Hän on kolumnisti ja kirjoittanut novelleja ja romaaneja.


title: Herman Koch

text: Koch näytteli ennen kirjailijan uraansa radiossa, televisiossa ja elokuvissa. Elokuvissa hänellä on ollut enimmäkseen sivurooleja. Hän on yksi pitkäkestoisen, Alankomaiden television vuosina 1990–2005, esittämän satiiris-absurdin sarjan "Jiskefet" (Roskapönttö) luojista. Hän on myös näytellyt kyseisessä sarjassa.


title: Herman Koch

text: Koch on naimisissa ja hänellä on yksi lapsi.


title: Herman Koch

text: Suomeksi Kochilta on ilmestynyt kolme romaania. Ensimmäinen, "Illallinen" (2012) on ollut kotimaassaan menestys, sitä on myyty lähes 500 000 kappaletta. Sen jälkeen häneltä on ilmestynyt romaanit "Lääkäri" (2013) ja "Naapuri" (2015)


title: Aimee Watson

text: Aimee Watson (s. 28. heinäkuuta 1987 Sydney) on australialainen maastohiihtäjä.


title: Aimee Watson

text: Watson kilpaili junioreiden MM-kilpailuissa Strynissä 2004 sijoittuen 5 kilometrin vapaan hiihtotavan kilpailussa 73:nneksi. Tarvisiossa 2007 hän sijoittui samalla matkalla 72:nneksi ja 10 kilometrin yhdistelmäkilpailussa 68:nneksi. Vuoden 2008 alle 23-vuotiaiden MM-kilpailuissa Val Venostassa hän oli parhaimmillaan 24:s 15 kilometrin vapaan hiihtotavan yhteislähtökilpailussa. Vuotta myöhemmin Praz de Lys Sommandissa hän oli parhaimmillaan 28:s vapaan hiihtotavan 10 kilometrin kilpailussa. Hinterzartenissa 2010 hän oli 29:s sekä 15 kilometrin yhdistelmäkilpailussa että perinteisen 10 kilometrillä. Hiihdon MM-kilpailuissa hän kilpaili ensimmäisen kerran Liberecissä 2009 sijoittuen 30 kilometrin vapaan hiihtotavan yhteislähtökilpailussa 52:nneksi, 15 kilometrin yhdistelmäkilpailussa 59:nneksi ja 10 kilometrin perinteisen hiihtotavan kilpailussa 64:nneksi. Val di Fiemmessä 2013 hän oli 15 kilometrin yhdistelmäkilpailussa 65:s ja 10 kilometrin vapaan hiihtotavan kilpailussa 79:s. Falunissa 2015 hän oli Australian viestijoukkueen mukana 14:s, 15 kilometrin yhdistelmäkilpailussa 53:s ja 10 kilometrin vapaan hiihtotavan kilpailussa 54:s. Sotšin olympialaisissa 2014 hän oli 30 kilometrin vapaan hiihtotavan yhteislähtökilpailussa 54:s ja 10 kilometrin perinteisen hiihtotavan kilpailussa 63:s.


title: Aimee Watson

text: Watson kilpaili maastohiihdon maailmancupissa ensimmäisen kerran Liberecissä helmikuussa 2008. Ensimmäiset maailmancupin pisteensä hän saavutti Pyeongchangissa helmikuussa 2017 sijoituttuaan 15 kilometrin yhdistelmäkilpailussa 27:nneksi.


title: Aimee Watson

text: Hänen nuorempi veljensä Callum Watson on myös maastohiihtäjä.


title: Jussi Niemi (professori)

text: Erkki-Jussi Niemi (s. 10. helmikuuta 1950 Pori) on Itä-Suomen yliopiston yleisen kielitieteen professori emeritus.


title: Jussi Niemi (professori)

text: Niemi kirjoitti ylioppilaaksi Porin suomalaisessa yhteiskoulussa 1969, valmistui Turun yliopistosta filosofian kandidaatiksi 1976, filosofian lisensiaatiksi 1978 ja väitteli Turun yliopistossa filosofian tohtoriksi 1984. Hän opiskeli myös Yhdysvalloissa Indianan yliopiston (Bloomington) lingvistiikan laitoksella 1978–1979.


title: Jussi Niemi (professori)

text: Työuransa Niemi aloitti Turun yliopiston tutkimusapulaisena 1976–1977 ja jatkoi Joensuun korkeakoulun (myöhemmin Joensuun yliopisto) englannin kielen assistenttina 1977–1979, fonetiikan ja yleisen kielitieteen lehtorina 1979–1989, yleisen kielitieteen yliassistenttina 1990–1993, apulaisprofessorina 1993–1998 ja professorina 1998–2009. Vuosina 1983–1984 hän työskenteli Jyväskylän yliopiston fonetiikan virkaa toimittavana apulaisprofessorina ja vuodesta 2010 lähtien Itä-Suomen yliopiston yleisen kielitieteen professorina. Turun yliopiston fonetiikan dosentti hän on ollut 1985 lähtien ja Oulun yliopiston psykolingvistiikan dosentti 1999 lähtien. Yhdysvaltalaisen Bostonin yliopiston afasiatutkimuskeskuksen vierailevana professorina hän oli 1989–1990.


title: Jussi Niemi (professori)

text: Päätyönsä ohessa Niemi on ehtinyt toimia monessa kotimaisessa ja ulkomaisessa järjestössä sekä tieteellisten kokousten järjestelytoimikunnissa. Hän on ollut muun muassa Puhe ja kieli -lehden päätoimittaja 2001–2003, Suomen kielitieteellisen yhdistyksen puheenjohtaja 1995–1996, Suomen kognitiivisen kielentutkimuksen yhdistyksen perustajajäsen ja Nordic Association of Linguistsin puheenjohtaja 2003–2009. Niemi on myös ehtinyt kirjoittaa yli 160 tieteellistä julkaisua. Suomalaisen Tiedeakatemian jäseneksi hänet kutsuttiin 2007.


title: Jussi Niemi (professori)

text: Jussi Niemen puoliso on Sinikka Niemi Itä-Suomen yliopiston ruotsin kielen professori emerita.


title: Owe Wikström

text: Owe Wikström (s. 16. huhtikuuta 1945 Överluleån pitäjä) on ruotsalainen teologi, kirjailija, psykoterapeutti ja pappi. Vuosina 1984-2012 hän toimi uskontopsykologian professorina Uppsalan yliopistossa.


title: Owe Wikström

text: Uskontotieteen piirissä Wikström on tunnettu tutkimuksistaan koskien uskonnon suhdetta erilaisiin kliinisiin psykologisiin tiloihin, kuten traumoihin ja fobioihin. Hän on tutkinut modernia kirjailijuutta ja klassisia säveltäjiä käyttämällä sosiaalikonskruktiivisia ja psykodynaamisia teorioita. Tieteellisten julkaisujen lisäksi hän on kirjoittanut kymmeniä kirjoja musiikista, kirjallisuudesta, taiteesta ja populaarikulttuurista.


title: Owe Wikström

text: Wikström nimitettiin professoriksi vuonna 1984. Hänet tunnetaan kansainvälisesti myös Erasmus-ohjelman piirissä. Wikström on usein myötävaikuttanut mediassa kulttuurisissa ja uskonnollisissa kysymyksissä. Wikström on Nathan Söderblom -yhdistyksen jäsen. Hän tuli tunnetuksi suuremmalle yleisölle julkaistessaan teoksensa "Med Långsamhetens Lov" vuonna 2001. Teosta on myyty Ruotsissa 150 000 kappaletta ja se on käännetty kymmenelle kielelle.


title: Matti Niemi (professori)

text: Matti Ilmari Niemi (s. 24. helmikuuta 1958 Savitaipale) on Itä-Suomen yliopiston siviilioikeuden, erityisesti varallisuusoikeuden professori.


title: Matti Niemi (professori)

text: Niemi kirjoitti ylioppilaaksi Savitaipaleen yhteislukiossa 1977 ja valmistui oikeustieteen kandidaatiksi 1985, oikeustieteen lisensiaatiksi 1990, väitteli oikeustieteen tohtoriksi Lapin yliopistossa 1996 ja hänelle myönnettiin varatuomarin arvo 1987.